text:
Amaze imyaka itatu avumbuye ifoto iteye agahinda yafotorewe mu nkambi ya Nyarushishi muri Jenoside
Kamuzinzi Eric wo mu Karere ka Rusizi avuga ko kurokokera Jenoside yakorewe Abatutsi mu Nkambi ya Nyarushishi ari amateka atazibagirwa mu buzima.
Hashize imyaka 3 abonye agafoto yafotowe icyo gihe afite imyaka 13 akavuga ko iyo akabonye yibuka urugendo agereranya n’inzira y’inzitane banyuzemo kugeza Jenoside ihagaritswe n’inkotanyi.
Muri Jenoside yakorewe Abatutsi mu Rwanda, Kamuzinzi Eric yari mu mbaga y’Abatutsi bari muri stade Kamarampaka (Ubu yitwa stade Rusizi) aho bamaze hafi ukwezi kose.
Yinjiyemo ari kumwe n’umuryango we wose urimo se na nyina n’abandi bavandimwe be batanu. Bamaze kugeramo babayeho ubuzima bukomeye cyane.
Agira ati “Twabonaga bwije bugacya gusa, nta cyo kurya, kuryama nta byo hakaniyongeraho ko twabaga tutazi niba turamuka.”
Avuga ko yiboneraga uburyo abicanyi bazanaga lisite bakoresheje indangururamajwi bagasoma amazina y’abo bashaka bakabasohora bakajya kubicira ahitwa mu Gatandara.
Se umubyara wari umwalimu muri icyo gihe bakaba na we ari ko bamujyanye maze uba umunsi we wa nyuma wo kureba izuba.
Ati “Twari duhagararanye, baza gusoma amazina na we basomamo irye baba baramujyanye, ntitwongeye kumubona.”
Ku myaka 13 y’amavuko, Kamuzinzi wari mukuru mu bana b’iwabo yagumanye na barumuna be 5 na nyina ubabyara bakomeza guhangayikira muri iyi stade n’abandi bahigwaga, kugera tariki ya 16 Kamena 994 ubwo batwarwaga mu Nkambi ya Nyarushishi.
Byiswe ko ari ukubahungisha nyamara inyuma yabyo hari hihishe umugambi wo kujya kubicira kure y’umujyi. Buri munsi aha Nyarushishi ni ko hagezwaga abantu bavuye imihanda yose. Aho buri tsinda ryerekwaga ko ari ho rizaba, ryahitaga izina bakurikije uko bagiye bahagera.
Yagize ati “Aho nabaga hitwaga muri Stade ya Mbere, abaje ku nshuro ya kabiri bavuye muri stade hakitwa stade ya kabiri gutyo gutyo. Inkambi yose ikaba yararindwaga n’abajandarume bayobowe na Coloneli witwaga Bavugamenshi.”
Ubuzima bwarakomeje muri iyi Nkambi yarimo abantu barenga ibihumbi 10. Ariko Kamuzinzi avuga ko atazibagirwa ubuzima babayemo aho yahoraga yibaza iby’ejo hazaza bikamurenga n’ubwo yari akiri mu myaka yo hasi.
Avuga ko mu mezi bahamaze, interahamwe zatwikaga bamwe mu bantu zafatiraga hakurya bagiye gushaka inkwi. Icyakora ngo ntazibagirwa na none uwo yise Padiri Oscar n’umuryango utabara imbabare Croix Rouge babagaburiraga, bakabavura bakanabaha inkwi.
Umunsi umwe, yambaye agakabutura gato konyine yagiraga n’agakoti ko mu bwoko bwa Jaketi yarengeje ku gapira korohereye imbere, yicaye yitegereza utuzu tw’inkambi babagamo, byaje kumenyekana nyuma ko hari uwamufotoye ariko ntiyahise abimenya ubwo.
Ati “Nafotowe n’umuntu ntazi ndetse n’igihe nafotorewe ntacyo nzi. Icyo nibuka ni uko aho hakundaga kugenda abantu benshi barimo n’abanyamakuru.”
Uko agaragara kuri iyi foto, avuga ko ariko buri gihe babaga bameze bategereje ko hari uwaza kubatabara cyangwa kubakura muri ubwo buzima. Imodoka yose bumvaga birukaga bajya kureba ko ari uje kubatabara.
Abafaransa baje kuhabasanga barahaba bavuga ko baje kubarinda, ariko mbere y’uko abo bahagera interahamwe zigeze kuza zigota inkambi kugira ngo Abafaransa bazasange zabatsembye. Gusa ngo amakuru bamenye ni uko icyo gihe zaje guhagarikwa na wa mu koloneri Bavugamenshi wari uyoboye abari barinze iyi nkambi avuga ko ngo bakererewe kubica, ubwo uwo munsi baba bararusimbutse.
Abafaransa bahageze mu kwezi kwa 6. Ariko na bo ngo nta gakiza bari bazanye kuko ngo bakoraga ibisa no korohereza interahamwe kubona abantu.
Ati “Cyane cyane ababaga basohotse mu nkambi bagiye nko gushaka udukwi, Abafaransa bitwazaga ko barenze urubibi, amahirwe ariko nta musirikari wigeze yinjira mu nkambi.”
Inkotanyi zageze mu nkambi ya Nyarushishi mu mpera z’ukwezi kwa Nyakanga 1994 ni ko kurokokana n’abavandimwe be n’umubyeyi wabo bakurwa muri iyo nkambi mu kwezi kwa cyenda.
Tugarutse kuri ya foto igaragaza ubuzima bugoye Kamuzinzi yabagamo mu nkambi, yavuze ko yaje kuyivumbura mu mwaka wa 2015 ayikuye kuri Google.
Utwenda yambaye kuri iyo foto yibuka ko ari yo myenda yambaraga mu mwaka wa mbere w’amashuri yisumbuye muri seminaire kuko Jenoside yabaye ari bwo yari agitangira ikaba ari na yo myenda yonyine yari afite muri iyi nkambi kuva mu kwezi kwa kane kugera muri Nzeri bahavuye.
Ati “Nkibona iyi foto byaranshimishije kuko yanyibukije amateka nkibuka ko navuye kure.”
Kamuzinzi yaje kujya kwiga, maze arangiza kaminuza mu mwaka wa 2005, ubu ni umugabo wubatse, afite umugore n’umwana umwe akaba ari umukozi w’umurenge wa Nkanka i Rusizi ushinzwe Imibereho myiza.
Aka gafoto yafotowe muri Jenoside avuga ko ari ifoto y’amateka ye. Yemeza ko n’ubwo ari amateka asharira ariko ko atamubujije kuba uwo ari we ubu kandi afite icyizere cy’ahazaza.
Ariko icyo ashyira imbere cyane ni ukubana n’abantu bose amahoro kuko ngo kuri we ubuzima ni ishuri.
Ibitekerezo ( 4 )
Yeweee aka gafoto nanjye nigeze kukabona hamvere aha kanyibutsa byinshi. Iyo ngeze Nyarushishi nibaza aho uyu mwana yari yicaye. Cyakora Mana warakoze kuharindira abacu! Ntawaruzi ko Cyangugu hari uwarokotse.
Abafransa nabo bari bafite indi mission huuu, iyo Inkoranyi zo kabyara zitahagoboka ntawari kubava mu ntoke. Komera Eric weee ntawumara ubwoko bw Imana! Bajye banatinya ko turi ubwoko bw Imana. Ntibazongere kwibeshya dore aho bahereye
Ubuturakomeye bazongere
Yarinzira yumusaraba rwose uwabwibagirwa yaba adatekereza nibuka cyane igitero cyarikiyobowe nuwitwa yussufu imana igakinga ukuboko iyi foto niya mateka rwose Eric mukuru wacu tukwigiraho byinshi byiza
Harabaye Ntihakabe, Ntawatekerezaga ko ubuzima buzongera kubaho ukundi ariko Imana yarabikoze ibinyujije mu Nkotanyi izamarere. Harakabaho Inkotanyi zaturokoye.


c: text/html

text:
Gutaka urukuta ukoresheje tableau
Tableau ni imbaho ziba ziriho amasusho afite ubusobanuro ku buryo iyo izo mbaho zitatse ku rukuta rusa neza kandi ubutumwa bwayo mashusho bukabonwa neza n’abitegereza ayo mashusho.
Abanyabugeni bakora amashusho afite byinshi avuga kandi yigisha,
Nko kuri iyi tableau iri ku ifoto iriho ibibindi bisuka amazi kandi tuzi uko amazi ari ingirakamaro ku buzima bwa muntu ku buryo urebye iyi tableau ushobora guhita uhindura ibitekerezo byawe ukibaza ku kamaro k’amazi, uko wayafata neza ndetse bigahuzwa n’ubuzima kuko aya mazi ari kumeneka hasi ntiwakongera ngo uyatoragure ,bikaba byaguha isomo ryo gufata neza ubuzima.
Ni byiza gushira tableau ku rukuta ahantu yisanzuye ku buryo uyireba aruhuka kandi akabasha gusobanukirwa n’ubutumwa umunyabugeni wakoze tableau yashakaga gutanga.
Byaba byiza kurushaho urukuta rufite irangi ry’umweru cyangwa andi mabara yose akeye ku buryo ya shusho irushaho kugaragara neza.
Iyi tableau ushobora kuyitegura mu ruganiriro iwawe cyangwa se n’ahandi hantu hahurira abantu benshi mu masale y’inama n’ahandi.
Gracieuse Uwadata kuri www.agasaro.com

robotstxt: allowed

filter: keep


text:
Rwanda | RUSIZI: bishimiye Ishyirwa mu bikorwa ry’imyanzuro y’inama y’ umushyikirano ya 9 mu Karere ka Rusizi
Gukomeza gushyiraho ingamba zafasha abatuye ikirwa cya Nkombo guhahirana n’abandi ni umwe mu mwanzuro wa 14 wafatiwe mu nama y’igihugu y’umushikirano ya 9 yabaye mu kwezi k’ukuboza i2011, uyu mwanzuro abatuye ikirwa cya nkombo bakaba bavuga ko washyizwe mu bikorwa kuko babonye ubwato bwabafashije kuva mu bwigunge. ariko bakaba bifuza ko bafashwa no kubona uburyo imodoka zajya zambuka zikagera muri uyu murenge wa Nkombo.
Tariki 15 na 16 ukuboza umwaka wa 2011 niho haheruka kuba inama y’igihugu y’umushyikirano akaba ari imwe mu nama ngaruka mwaka ihuza abayobozi bakuru b’igihugu kugeza kurwego rw’umudugudu, iyi nama kandi ikaba yaranakurikiranwe n’abanyarwanda beshi yaba abo mugihugu imbere ndetse n’abari hanze yacyo hifashishijwe ibitangazamakuru ,
imwe mu myanzuro yavuye muri iyi nama ikaba yarashyizwe mu bikorwa, twavuga nk’umwanzuro wa 14 wasabaga ko hakorwa uburyo abaturage ba nkombo bazajya bahahirana n’abaturanyi babo bo muyindi mirenge no mutundi turere tw’igihugu ibi bikaba byaragezweho nkuko abatuye muri icyo kirwa babitangaje kuko ubu ngo bafite ubwato bubafasha .
Usibye kuba barabonye ubwato bubafasha mu ngendo ubu ikirwa cya Nkombo kiracanye kuko bafite umuriro w’amashanyarazi, kuri bo ibi babibona nk’iterambere ry’ibanze leta y’ubumwe yabagejejeho, bakaba basaba ko bafashwa mu buryo bazajya bageza imodoka kukirwa kuko ari umwe mu mirenge yo muri iki gihugu itaragerwamo n’imodoka nkuko Theophile yabidutangarije.
Mu nama y’umushyikirano wa 9 iheruka, mumwanzuro wa 14 mu karere ka Rusizi hari hasabwe ko hatunganywa umuhanda wa Bugarama uyu nawo ukaba waramaze gutunganywa kandi wabaye nyabagendwa, Twabatangariza ko iyi nama y’u mushyikirano ku shuro ya 10 iteganyijwe kuzaba ku matariki ya 13 na 14  ukuboza 2012


text:
Yanditswe April, 15 2019 at 06:39 AM | 3057 Views
Ikuzwe Aline yagizwe imfubyi na jenoside akiri uruhinja, ariko ubu yaje gukura ariga ndetse ubu ari mu cyiciro cya gatatu cya kaminuza/Masters.
Ubwo jenoside yakorewe abatutsi yabaga, Ikuzwe Aline yari afite hafi umwaka 1 w’amavuko, ari na bwo ababyeyi be RWIKANGURA Jean Marie Vianney na Margarita Mukandaraga bombi bishwe.
Yabanje kurerwa na nyirakuru ubyara nyina, aza kwitaba Imana akomeza kurerwa na nyirasenge.
Agira ati ''Iyo ukiri umwana ntabwo ubitindaho cyane, biraza nyine bikabubabaza gatoye. Njyewe simfite umuntu nita mama nita papa, ariko wareba ubundi buzima ubayeho ukomeza imbere ntubitindaho cyane.''
Ku Kimironko, mu nzu arimo magingo aya abanamo na mubyara we Jannethe Mukeshimana. Ni inzu bubakiwe na Leta y’u Rwanda.
Ikuzwe Aline Yemeza ko yatojwe ubupfura no kwanga umugayo abikesha abandi barokotse jenoside, bamusabaga iteka guharanira kuba intwari.
Agira ati ''Mu rugo bakomeje batubwira ko icy'ingenzi ari ukwiga kugira ngo tuzatere imbere, tuzaheshe ishema ababyeyi bacu. Nabo icyo bashyiraga imbere yari isomo. Ni ukwiga ibindi byose bikaza inyuma ariko ibindi byose bagiye babiduha nanjye ni byo bampaye. Ndiga ndangiza segonderi, nkomeza no muri kaminuza, nayirangije umwaka ushize, ubu ngubu nkaba narakomeje muri Masters uyu mwaka.''
Mu nzozi ze Ikuzwe Aline yifuza kuzahora ari urugero rwiza mu bazamukomokaho no mu muryango nyarwanda muri rusange.
Ati ''Mu gihe mbashije kubona akazi, nkifasha mu buryo bwo kubaho, bikazaha n’umurage mwiza abazankomokaho, bakamenya amateka yaranze u Rwanda, bakandeberaho bakabona yuko nubwo habayeho ayo mateka nta mpamvu yo gucika intege mu kugira ngo ugere ku ntego yawe.''
Mu gihe cya jenoside yakorewe abatutsi ababyeyi ba Aline Ikuzwe bari batuye mu Gatenga i Kigali, ari we mwana w’imfura mu muryango wabo.
Ni inkuru ya John Gakuba
Amb. Nduhungirehe Olivier arizeza abarokotse Jenoside bo mu karere ka Ruhango, ko ikibazo cy'Ab ...
May 06, 2019 at 06:03 AM Soma inkuru
Amb. Mathias HAREBAMUNGU uhagarariye u Rwanda muri Senegal yagiranye ikiganiro n’abanyeshuri b ...
May 04, 2019 at 19:22 PM Soma inkuru
Abahanzi muri iki gihe mu Rwanda basanga bafite umukoro munini wo kubaka igihugu cyiza nyuma ya jeno ...
April 28, 2019 at 10:57 AM Soma inkuru
Abatutsi bahungiye ku musozi wa mwulire mu gihe cya Jenoside bishyize hamwe babasha kurwanya igitero ...
April 19, 2019 at 12:02 PM Soma inkuru
Inararibonye muri politiki mu Rwanda zivuga ko amashyaka yagize uruhare runini mu kwigisha amacakubi ...
April 13, 2019 at 19:38 PM Soma inkuru
Bamwe mu barokotse Jenoside bari baragizweho ingaruka n’ihungabana baravuga ko uko igihugu kig ...
April 10, 2019 at 07:53 AM Soma inkuru


text:
Burya abagabo n’abasore bakunda bitandukanye mu mibereho yabo, ariko noneho hari impamvu yihariye ituma abagabo b’abasore iyo babonye abakobwa cyangwa abagore bafite ibibuno binini bacyebuka.
Burya mu buzima bwa muntu habamo umwihariko w’uburyo aremyemo kandi ugasanga ntacyo wahinduraho, bityo no mu mpamvu zitera abagabo n’abasore gukunda abagore n’abakobwa bafite ibibuno binini ni uko bamwe na bamwe ari uko baremye.
Uyu munsi rero ikinyamakuru Touch Rwanda.com twabateguriye impamvu zitera abagabo gukunda abagore cyangwa abakobwa bafite ibibuno binini.
1. Biryoshya imibonano mpuzabitsina
Iyo rero abagabo cyangwa abasore babonye abakobwa n’abagore bafite ibibuno binini barishima cyane kuko biborohereza mu gihe cy’imibonano mpuzabitsina, ndetse ngo birabaryohera cyane, ari na bwo usanga bavuga ngo aremetse nk’igisabo.
2. Abafite ikibuno kinini bakunze kuba abanyabwenge
Ubushakashatsi bwakozwe na kaminuza nkuru y’abongereza yitwa Oxford bwagaragaje ko abagore n’abakobwa baba ari abanyabwenge cyane mu ishuri ndetse no mu buzima busanzwe kurusha bamwe bafite amabuno mato.
3. Bigaragaza umugore ufite ubuzima bwiza
Burya ngo umugore cyangwa umukobwa ufite ikibuno kinini ngo bigaragaza ko nta kibazo cy’ubuzima afite, ndetse ngo abateye gutyo baba bafite ububasha bwo kwirinda indwara nyishi zitandukanye mu buzima bwabo bwa buri munsi.
4. Ikibuno kinini ni ikimenyetso kiranga abagore
Burya abagore cyangwa igitsina gore muri Rusange barangwa no kugira ikibuno kinini kuko burya ari cyo gitandukanya umugabo n’umugore kandi ugasanga bigarara nk’umugore ufatika wambara akaberwa.


text:
abagesera
Ingoma z’Abahutu za mbere
By Amakuru ki ? on 9 janvier 2012
Ingoma zabanjirije ingoma y’u Rwanda rw’Abanyiginya zategekwaga n’Abahutu. Dore uko zari ziteye duhereye ku bwoko bw’abazitegekaga : 1. Abenengwe Ingoma yabo yitwaga Nyamibande. Bategekaga u Bungwe. Ni igihugu cyabumbaga u Busanza bw’amajyepfo, u Bufundu, Nyaruguru, Bashumba, Nyakare, u Buyenzi. Ikiranga bwoko cyabo cyari ingwe. Umwami wari uriho ku mwaduko w’Abanyiginya yari Rwamba akaba yari atuye […]
Posted in Amateka | Tagged ababanda, abacyaba, abagesera, abahinza, abahondogo, abazigaba


text:
Pasiteri Christine Mwihoreze wo mu itorero Patmos of Faith yasabye abakirisito kudatatira igihango bagiranye n’abo bashakanye cyangwa n’abo bakundana ahubwo bagahora bazirikana imihigo n’indahiro barahiriye abo bakundana cyangwa izo barahiriye Imana n’imihigo bayihigiye.
Ibi Pasiteri Mwihoreze yabigarutseho mu cyigisho yagejeje ku bakirisito mu materaniro yo ku wa gatatu tariki 31 Ukwakira 2018.
Pasiteri Mwihoreze yibanze cyane ku isomo ryo muri Rusi igice cya mbere ahagaragaza uburyo Rusi yabaye indahemuka kuri Nyirabukwe.
Rusi uyu yiyemeje kunamba kuri Nyirabukwe wari umaze kugira ibyago agapfusha umugabo we, n’abahungu be babiri harimo n’uwari umugabo wa Rusi.
Nyuma y’ibyo byago, Nyirabukwe wa Rusi yamusabye kujya kwishakira undi mugabo ariko Rusi arabyanga amubwira amagambo akomeye ati:”Aho uzagwa ni ho nzagwa bahampambe. Nihagira ikizantandukanya nawe atari urupfu, Uwiteka azabimpore, ndetse bikabije.” Rusi 1:17.
Pasiteri Mwihoreze yavuze ko indahiro nk’izi hari abasore n’inkumi bazirahirira abo bakundana mu gihe bagiteretana nyamara bikarangira batatiye indahiro barahiye.
Ati: “Aya magambo Rusi yabwiye nyirabukwe iyo abantu barimo bateretana nta murokore utajya uyabwira fiyanse we. Iyo barimo bateretana aramubwira ngo ‘aho uzagwa ni ho nzagwa, Imana yawe ni yo izaba Imana yanjye, ….umva bavuga nk’ay’abagombozi ariko abakiyahagazemo ni bakeya”.
Pasiteri Mwihoreze yabwiye abakirisito ko baba bakwiye kwitondera imihigo bahiga cyangwa indahiro barahira mu buryo rukana kuko ngo guhiga umuhigo ntuwuhigure birutwa no kutawuhiga.
Ati: “Abantu (iyo bahiga/barahira) bagirango ni ibintu byoroshye, ariko Bibiliya Yera iravuga ngo guhiga umuhigo ntuwuhigure birutwa no kutawuhiga”. Dufite abakirisitu bagira inshuti mu gihe cy’ubukire, mugakundana kubera ko hari icyo ashaka ko umuha, wabona akennye ukamucikaho, ariko mujye muba inyangamugayo mu bihe byiza n’ibibi”.
Yagarutse ku bagore bahemukira abagabo babo n’abakobwa bahemukira abakunzi babo ababwira ko ibyo bidakwiye ku bakirisito.
Ati:“Abandi bagakunda abagabo babo cyangwa inshuti zabo mu gihe bafite ibyo babaha ariko byamara gushira ukabona umugore cyangwa umukobwa aretse sheri we kuko ntabyo kumuha yari agifite”.
Yabibukije kandi amasezerano bagiye basezeranira Imana bayibwira ko bazayikorera nibakiza ibyago n’amakuba runaka nyamara Imana igakora ibyo abantu bayisabye ariko nyuma bo bagatanga impamvu zituma badakora ibyo bahize gukorera Imana.
Ibyo umukirisito yahize n’ibyo yarahiye ngo ntabwo bikwiye kwibagirana mu bwonko bw’umukirisito kuko Imana yo ntiyibagirwa ko hari ibyo umukirisito yarahiriye gukora.
SRC:Ibyishimo
Niba rero ufite abawe ubwira abandi shwi icyo, byari kuba byiza iyo uvuga uti : *Abantu b’Imana kuri iki gihe ntibacyubahiriza amasezerano baba baragiriye bagenzi babo cg ntibagihigura ibyo baba baremereye bagenzi babo...*
Uyu se we kandi bite bye ? Ese iyo uvuze abarokore uba uvuze bande ? Abarokore ni bande, abatari abarokore ni bande ?
Njye ndagirango nkwibutse ko twese abemera Kristu turi abarokore kandi ko twakijijwe igihe Uhoraho yemeraga kuduha umwana we akadupfira ku musaraba, igihe tubatijwe twese tuhabwa imbabazi z’Imana tgahinduka bashya.


text:
Kugira ngo wongere gukundana n’umukobwa mwatandukanye ushobora kumwoherereza amagambo y’urukundo, kumwereka urukundo mu bikorwa ku buryo bizatuma yongera kugukunda cyane.
1.Kumwereka ko wahindutse :
Gutandukana bibaho bitewe n’impamvu runaka. Bishobora kuba byaratewe n’umuhungu cyangwa se umukobwa. Ntushobora guhindura ibyabaye ariko wowe ushobora guhinduka. Ntabwo bihagije kuvuga ko wahindutse ahubwo ugomba no kubimwereka.
2.Kwirebaho wowe ubwawe :
Gutandukana gushobora kubaho mwembi mwarabigezemo uruhare. Wakoze ibintu bibi nawe arabikora. Iyo ushaka kwiyunga n’umuntu mwatandukanye ntureba ku bibi yakoze ahubwo ureba kubyo wakoze ukamubwira ko wabikosoye bitazongera. Umubwira kandi ibyiza yakoze ko ukibizirikana kandi umwereka ko ukimukunze.
3. Kumuha umwanya :
Biragoye guha umwanya uwo mwakundanaga igihe ushaka ko mwongera gukundana ariko ukwiye kubikora ukamutekerezaho. Kumuha umwanya ni ingenzi kuko yumva ko yabuze umuntu w’ingenzi kandi nawe ukabona igihe cyo gukosora amakosa yawe.
4. Kuba inshuti ye
Nta muhungu wifuza kuba inshuti isanzwe n’umukobwa abayumva bagirana ubucuti buhambaye. Gusa nubwo bigoye birakenewe. Kuba inshuti ye ni uburyo bwiza bwo kumwereka ko ufite byinshi byo kumuha, ko umwitayeho, no kumwereka ko ukimukunda. Bibaha amahirwe mwembi yo kwerekana by’ukuri ko mu gikundana bikaba byatuma mwongera gukundana kurusha uko byahoze mbere.
5.Kumubwira uko umwiyumvamo
Gushira ubwoba ukabwira umukobwa ko umukunda nubwo mwatandukanye ntiwumve ko ari ukumukomeretsa umutima. Ni ngombwa ko amenya ko ushaka kongera gukundana nawe ntugatekereze ko abizi. Kumubwiza ukuri ko umwiyumvamo kandi ushaka ko musubirana bizagufasha.
6. Kwirinda gukomeza kumurakarira
Umukobwa ashobora gutuma umusore amera nk’umusazi rimwe na rimwe mu buryo bwiza cyangwa bubi. Iyo wibutse ukuntu mwatandukanye bishobora gutuma urwara umutwe. Wirengagije uburyo byagutesheje umutwe uzamwegere umubwire ko wifuza kongera kugirana urukundo nawe kandi umwereke ko ibyo yari yarakubuzeho bihari.
Uko wasubirana n'uwo mwatandukanye mwahoze mukundana
Kugira ngo wongere gukundana n’umukobwa mwatandukanye ushobora kumwoherereza amagambo y’urukundo, kumwereka urukundo mu bikorwa ku buryo bizatuma yongera kugukunda cyane.
Labels: urukundo


text:
Musenyeri Nyiringoga Léonidas niwe warobanuriwe kuba Umwepisikopi w’itorero RREC kuri uyu wa 12 Kanama 2018, bikaba ari ubwa mbere mbere iryo torero ryatangiriye mu Karere ka Nyamagabe mu mwaka wa 2009, ribonye Musenyeri kuko ryayoborwaga na ba pasiteri gusa.
Ibirori byo kumurobanura no kumwimika byabereye kuri Stade ya Nyamagabe ihereye mu Murenge wa Gasaka, ahita atangaza ko mu byo azakora harimo kwita ku mibereho myiza y’abaturage cyane cyane yita ku bana b’incuke.
Yagize ati “Twatangiriye ku Muganza muri 2009, abaturage baho baradutakira ngo bafite abana badafite aho bashobora kujya kwiga (…), nyuma yaho muri 2010 twahubatse amashuri atatu ubu abana bigamo kugeza mu myaka itandatu. Tuzakomeza guteza imbere uburere n’uburezi mu bana cyane cyane twibanda ku ncuke”.
Musenyeri Nyiringoga yasabye Ubuyobozi bw’Akarere ka Nyamagabe kubaha ubutaka aho bubatse amashuri bakahakorera n’ibindi bikorwa biteza imbere imibereho myiza y’abaturage.
Ati “Turabasaba ko mwazuduha ikibanza kuri uwo mudugudu aho twubatse ibyumba by’amashuri tukahakorera umurimo mwiza uzamura abaturage bo muri kariya gace”.
Bamwe mu bayoboke b’iryo torero bavuga ko igihe rimaze hari byinshi ryabafashije birimo korozwa inka no gukorera hamwe mu matsinda yo kuzigama no kugurizanya.
Nyiranzirorera Emerita yagize ati “Iri torero ryaramfashije cyane kuva ryatangira kuko bampaye inka iramfasha cyane mbona ifumbire, abana banjye babona amata. Ubu turishimye cyane kuko twahawe Musenyeri kandi twizeye ko azakomeza kudufasha tugakomeza iterambere”.
Myasiro Alphonse wo mu Murenge wa Kitabi we yagize ati “Icyo nasaba Musenyeri ni ugukorana n’ubuyobozi bumuhagarariye bakadufasha gushakira abana bacu amashuri kuko iwacu nta mashuri ari hafi, abana bajya kwiga kure bigatuma batangira kwiga igihe cyararenze”.
Umuyobozi Wungirije w’Akarere ka Namagabe ushinzwe Iterambere ry’Ubukungu, Kabayiza Lambert, yavuze ko bashyigiye iryo torero kandi bazafatanya mu guteza imbere abaturage.
Ati “Hari ibyo itorero ryifuje gukomeza gukora ndetse no kugira ngo dufatanye, haba aho bifuza gushyira ibikorwaremezo, tuzicara tubisuzume kandi hari ibyo bamaze gukora ndetse n’ibindi bizaza tuzabisuzumana ubushishozi kuko ntabwo twabona amaboko ngo abe ari twebwe tuyasubiza inyuma”.
Itorero RREC ryavukiye mu Karere ka Nyamagabe muri 2009. Ubu rimaze kugira amashami mu turere twa Rusizi, Huye, Nyaruguru na Gasabo.


text:
Reba Video
Igitsina
Nteziryayo Simon
Muraho bakunzi b'ingaragu, mbandikiye mbasaba ubufasha nkeneye umugore umfasha uri hagati y'imyaka 21-28 years akaba azi gukunda no guteta
my number :0788271908 & 0926723476
nize amashuri 3 ya segonderi
nkaba ntuye mu Bugesera
Ishimwe Elyse
ishimwe.elyse@yahoo.fr
Muraho, mbashimiye uru rubuga mwadushyiriyeho ruzadufasha gushaka inshuti; none nagirango mumfashe kubona inshuti y'umuhungu uri serieux, ukuze (pas moins de 33 ans ni au dessus de 38ans) muremure ariko bidakabije, uziko yitonda cyane utarirukanse mubakobwa kdi udakururana nabo,ukijijwe usenga cyane kdi akaba afite gahunda ifatika, utagira ivangura iryo ariryo ryose(kumoko no kuturere),akaba yuubaha buri wese uko Imana yamuremye. Nubwo ibintu atari byo byubaka urugo uwo muntu azabe yarize nibura A0,kugirango twirinde complexe d'inferiorité. Murakoze N.B: Udakijijwe ntazirirwe jyewe anyandikira rwose,nta mwanya namubonera.
Muraho, mbashimiye uru rubuga mwadushyiriyeho ruzadufasha gushaka inshuti; none nagirango mumfashe kubona inshuti y'umuhungu uri serieux, ukuze (pas moins de 33 ans ni au dessus de 38ans) muremure ariko bidakabije, uziko yitonda cyane utarirukanse mubakobwa kdi udakururana nabo,ukijijwe usenga cyane kdi akaba afite gahunda ifatika, utagira ivangura iryo ariryo ryose(kumoko no kuturere),akaba yuubaha buri wese uko Imana yamuremye. Nubwo ibintu atari byo byubaka urugo uwo muntu azabe yarize nibura A0,kugirango twirinde complexe d'inferiorité. Murakoze N.B: Udakijijwe ntazirirwe jyewe anyandikira rwose,nta mwanya namubonera.
Subscrever: Mensagens (Atom)
Copyright © 2011 Igihozo by bangmedia | Privacy Policy | About Us


text:
Icyo kibazo kimaze iminsi kivugwa, bongeye kukigaragaza ubwo abagize ihuriro ry’abahinzi n’aborozi bari mu Rugaga rw’Abikorera mu Rwanda (PSF), bari mu biganiro bigamije kugaragaza ibyo bagezeho n’icyakorwa ngo urwego rw’ubuhinzi rukomeze gutera imbere.
Regis Umugiraneza uyobora ikigo cy’urubyiruko ‘Carl Group’ gitunganya umusaruro w’ibijumba kikawuvanamo ibindi biribwa nk’imigati n’ibisuguti na keke, avuga ko ibyo gupfunyikamo ibyo bakora bikiri ikibazo kibakomereye.
Ati “Dufate nk’imigati, ibyo tuyipfunyikamo biracyari ikibazo gikomeye, ubundi umugati ukomeza kumera neza igihe kirekire iyo upfunyitse mu bikozwe muri pulasitiki. Ibipapuro ubu dukoresha biri ku isoko rw’u Rwanda bikamura ubuhehere buri mu mugati ukangirika vuba”.
Arongera ati “Umugati upfunyitswe mu isashe ya pulasitiki umara iminsi iri hagati ya 7-10 kuko iyo sashe idakurura ubuhehere bwo mu mugati na ho upfunyitswe muri ibyo bibapuro umara iminsi itatu gusa ugahita wuma. Iyo rero iyakozwe itabonye abaguzi, nyuma y’iyo minsi itatu ita agaciro”.
Akomeza avuga ko bibatera igihombo kuko ngo buri munsi hapfa nk’imigati itanu, ibyo ngo bigatuma batumiza emballages nziza hanze zikabageraho zibahenze.
Mushimiyimana Léonidas uhagarariye abahinzi b’ibihumyo na we avuga ko ikibazo cya emballages kibakomereye kuko byangirika vuba, bagasaba ubuvugizi.
Ati “Kugeza ubu nta emballages zabugenewe tugira kandi hari ibyo tuba tugomba kohereza hanze. Kubera ukuntu ibihumyo byangirika vuba, dukeneye ubuvugizi ngo izo emballages zibe zaboneka mu Rwanda bityo ducuruze ku isoko ry’iwacu no hanze, tunarihaze kuko ubu tutarabigeraho”.
Abo bombi kimwe n’abandi batunganya umusaruro w’ubuhinzi ariko ngo banafite imbogamizi zituruka ku kubura imashini zigezweho bifashisha, bagasaba ko amabanki yaborohereza kubona inguzanyo.
Umuyobozi mukuru ushinzwe igenamigambi muri Minisiteri y’Ubucuruzi n’Inganda (MINICOM), Donat Munyurangabo, avuga ko icyo kibazo bakizi kandi ko kirimo gushakirwa igisubizo kirambye.
Ati “Mu Rwanda dufite inganda 12 zikora emballages, hari kandi n’intego y’uko mu gihe kiri imbere hazatangira uruganda rugezweho ruzakora nyinshi kandi zitandukanye. Ubu icyakora turimo kuganira na ba nyiri izisanzwe ku buryo bakongera izo bakora bakurikije izikenewe cyane ku isoko”.
Akomeza agira ati “Mu gihe urwo ruganda runini rutaratangira, dukomeje gushakisha ibisubizo kuko hakiri emballages z’ubwoko bumwe na bumwe tugitumiza hanze. Hari rero inganda zindi enye zigiye gutangira gukorera mu Rwanda ku buryo twumva icyo kibazo kizakemuka burundu”.
Ukuriye ihuriro ry’abahinzi n’aborozi muri PSF, Nsengiyumva François, avuga ko ahanini icyo iyo nama yari igamije ari ukureba uko ibibazo biri mu buhinzi byakemuka.
Ati “Ubu turasuzuma niba ibyo dukora mu buhinzi n’ubworozi bitera imbere, niba ibyo twifuza kugeraho tubigeraho, imbogamizi zigihari zikagaragazwa. Iyi nama rero ni cyo imaze, haracyari ibibazo by’imbuto nziza, umusaruro upfa ubusa, inganda zitabona ibikoresho zikenera n’ibindi bityo tugakomeza gukora ubuvugizi”.
Ibyo biganiro byabaye tariki 29 Werurwe 2019 byateguwe na PSF ku bufatanye n’umushinga wita ku buhinzi mu Rwanda (PSDAG), mu rwego rwo kureba ahagikeneye kongerwa ingufu kugira ngo abari mu buhinzi n’ubworozi bakore bunguka.


text:
Amatunda ni urubuto rwiza ku murwayi wa diyabeti
Umuntu urwaye diyabeti aba agomba kwitondera ifungure rye, kugirango isukari itiyongera cyane cyangwa ikagabanuka mu mubiri.
Ubushakashatsi bwerekanye ko imbuto z’amatunda, zifasha umusemburo wa “insulin” gukora neza akazi kawo ko kuringaniza isukari mu mubiri, bityo akaba urubuto rwiza ku muntu ufite iyo ndwara.
Hari abantu bakunda kurya amatunda (maracuja) kuko abaryohera abandi bakayakundira impumuro yayo nziza, ariko hari abatazi ibyiza bitandukanye agira mu muzima bw’abantu.
Ibyo byiza bitandukanye ni byo Kigali Today igiye kubagezaho yifashishije imbuga za interineti zitandukanye. Ubundi nk’uko tubikesha urubuga dieti-natura.com amatunda akomoka muri Amerika y’Amajyepfo (Paraguay na Bresil).
Amatunda yafasha mu gukumira indwara ya kanseri
Nk’uko tubikesha urubuga femininbio.com, ubushakashatsi butandukanye bwagaragaje ko amatunda akize cyane ku byitwa ”antioxydants”, bityo ko kunywa umutobe w’amatunda utuma, utunyangingo (cellules) twa kanseri tudakomeza gukura.
Amatunda agabanya umuvuduko w’amaraso
Amatunda akungahaye ku butare bwa “potassium”, bityo ikaba iringaniza “sodium” mu mubiri, bityo ikagabanya ibyago byo kugira umuvuduko w’amaraso ukabije, ikarinda ibyago byo kurwara umutima no guturika kw’imitsi yo mu bwonko.
Amatunda afasha abantu bifuza kunanuka bitabangirije ubuzima
Kuko amatunda atigiramo ibintu bibyibushya, ni urubuto rwiza umuntu ashobora kurya nyuma yo gufata ifunguro rye, kuko nta binure rugira kandi ntirugora igogora.
Amatunda ni urubuto rwiza ku buzima bw’amaso
Nk’uko byagaragaje n’abashakashatsi batandukanye, amatunda akize cyane kuri “antioxydants”, vitamine A na C , iyo ikaba ari mpamvu yifitemo ubushobozi bwo kungerera amaso kubona neza, akanarinda amaso akenshi aba yananijwe no kureba muri za telefoni, televiziyo, ndetse na za mudasobwa.
Amatunda afasha mu igogora
Amatunda akungahaye cyane ku byitwa “fibres”, ni yo mpamvu ari imbuto nziza, kuko zisukura umubiri, zigafasha mu migendekere myiza y’igogora, zikanasukura urura runini.
Amatunda arwanya indwara ya Asima
Ubushakashatsi bwakozwe n’abashakashatsi b’Abanyamerika bwagaragaje ko amatunda afasha inzira z’ubuhumekero kugira ubuzima bwiza, bityo akaba anafasha abantu barwaye indwara ya asima.
Ku rubuga medicalnewstoday.com bavuga ko amatunda ari urubuto rugira isukari nkeya, ibyo bikaba bisobanuye ko rudashobora kongera isukari mu maraso y’ururya, ndetse rukaba ari n’urubuto rwiza ku bantu barwaye diyabete.
Amatunda yongera imikorere y’umusemburo ubuza isukari kuzamuka ”insulin”
Hari ubushakashatsi bwagaragaje ko imbuto z’amatunda, zifasha “insulin” gukora neza, umuntu ufite “insulin” ikora neza, bimurinda indwara zitandukanye, harimo na diyabete.
Amatunda yongera ubudahangarwa
Kuko amatunda akize cyane kuri vitamin C, bituma ari imbuto nziza ziranda umubiri kwangirika, kuko iyo vitamine C ifasha umubiri kwinjiza ubutare bwa “fer”, bityo bikawurinda indwara.


text:
Imyumvire shingiro
Ubuhanzi ntibubereyeho kudagadura abantu gusa, ahubwo ni n’uburyo bwo gutambutsa ubutumwa bukarushaho gucengera ubwenge n’imitima by’ababwumva.
Uko nta muntu utarira cyangwa ngo aseke, ni nako nta muntu utagirwaho ingaruka n’ubutumwa butanzwe mu gihangano iki n’iki. Akenshi iyo twumvise indirimbo tukayikunda, idusigaramo ku buryo nyuma y’imyaka mirongo itatu tuba tukiyiririmba kandi twibuka amagambo yayo (ubutumwa bwayo).
Mu myaka yabanjirije Jenoside yakorewe abatutsi, bamwe mu bahanzi b’indirimbo bahisemo gukoresha indirimbo zabo, bashishikariza abanyarwanda kwanga bagenzi babo. Zimwe mu ndirimbo zahimbwaga zigaca ku maradiyo icyo gihe, ku buryo bwumvikana zashishikarizaga abahutu kwica abatutsi.
Reka tuvuge nk’indirimbo y’impuzamugambi (urubyiruko rwa CDR) muri mitingi, yavugaga ngo : « Ishyaka ni CDR ndagatora mama, umwanzi wacu ni umwe ni umututsi ». Hari indi nyikirizo interahamwe zakoreshaga cyane muri Jenoside rwagati : « Yee tubatsembatsembe, yee tubatsembatsembe »
Indirimbo yatangiraga ikiganiro cya CDR kuri Radio Rwanda, yari irimo amagambo agira ati : « … Abahutu turi maso, CDR kaze neza »
Muzika yari yarahindutse nk’ikiyobyabwenge (drogue) gishishikariza abahutu kwica abatutsi.
Niba rero ubuhanzi bwarabaye igikoresho cyo kwica ikiremwamuntu mu Rwanda no kwica igihugu muri rusange, abahanzi bo mu Rwanda rushya bakwiye kumva ko bafite inshingano yo gukoresha ubuhanzi bwabo mu gutanga ubutumwa burema umuntu mushya, uzira urwango n’ubwicanyi, ubuhanzi bwubaka mu gihugu cyacu, indangagaciro z’Amahoro n’Ubwiyunge, Ubutagoma n’agaciro nyako ka muntu.
Ngiyo inshingano ya Fondation KMP. Tuzakoresha ubuhanzi bwose bushoboka, kugira ngo dutange ubutumwa bwubaka Amahoro, Ubwiyunge, Ubutagoma n’Agaciro nyako ka muntu mu Rwanda


text:
Uwahoze ari umuyobozi wungirije w’akarere ka Nyabihu ushinzwe imibereho myiza y’abaturage ,Madamu Mukansanga Clarisse yakatiwe igifungo cy’imyaka itanu n’amezi atandatu nyuma yo guhamwa n’icyaha cy’ingengabitekerezo ya Jenoside.
Urukiko rwisumbuye rwa Rubavu rwakatiye iki gifungo uyu Mukansanga wari umuyobozi w’akarere wungirije ushinzwe imibereho myiza y’abaturage mu karere ka Nyabihu, Tariki 19 Werurwe 2019,azira ko yanze kwakira buji yo gucana urumuri rw’icyizere,akavuga ngo nibazihe abafite ababo bibuka mu ijoro ryo kuwa 12 Mata 2018.
Ubwo hibukwaga ku nshuro ya 24 Jenside yakorewe Abatutse mu mwaka wa 1994 ku rwego rw’akarere ka Nyabihu, Mukansanga Clarisse yahawe Buji yo gucana urumuri rw’icyizere arayanga avuga ko bakwiriye kuruhereza abafite ababo bibuka.
Mukansanga yaje gusabirwa guhezwa mu bikorwa byo Kwibuka,hanyuma tariki 11 Gicurasi 2018 yegura ku mwanya we ndetse atabwa muri yombi nyuma y’amasaha make yeguye.
Tariki 5 Kamena 2018 nibwo a Mukansanga bwo kuburana adafunzwe ruvuga ko nta shingiro bufite, rwemeza ko agomba gukurikinwa afunze.


text:
Mu gice cya mbere cy’iyi nkuru isobanura ibintu wakora mu kugaragariza uwo mwashakanye ko umukunda nyabyo, twari twagarutse ku mbaraga z’amagambo yo gushima mu kubaka urukundo rw’abashakanye. (SOMA IGICE CYA MBERE HANO: Ibintu wakora mu kugaragariza uwo mwashakanye ko umukunda nyabyo (Igice cya mbere). Muri iki gice cya kabiri turareba izindi ngingo za ngombwa mu kubaka urukundo n’imibanire myiza hagati y’abashakanye.
Uretse amagambo yo gushimira hagati y’abashakanye, ikindi cy’ingenzi ku bashakanye ni ukuvuga amagambo meza kandi ukanamenya kuyavuga mu buryo bwiza, ukagenzura uririmi rwawe mu gihe ubwira uwo mwashakanye kuko abashakanye ari ngombwa kuvugana amagambo yuzuye urukundo, ari nayo mpamvu ubanza kugenzura amagambo ugiye kubwira mugenzi wawe kandi n’uburyo ugomba gukoresha mu kuyamubwira ukabwitondera kuko akenshi iyo utabyitondeye bishobora kugabanya ikigero cy’urukundo uwo mwashakanye agukunda cyangwa se bikagusenyera.
Burya hari amagambo amwe ariko asobanurwa mu buryo butandukanye bitewe n’uburyo uyavuzemo. Urugero uvuze ngo Ndagukunda undi akavuga ngo Ndakwikundira, bijya gusobanura kimwe ariko ubibwirwa abona ko kimwe kirimo akarusho.
Ikindi kandi amagambo avuzwe mu ijwi ryo hejuru cyangwa se amagambo agaya ntabwo agaragaza urukundo ahubwo aba yerekana kumucira urubanza cyangwa kumwereka ko yaciye inka amabere. Uburyo uvuga ubwira umugabo wawe cyangwa umugore wawe biba ari ngenzi cyane. Bibliya itubwira ko “amagambo yoroheje yegizayo uburakari”.
Mu gihe umugabo wawe cyangwa umugore wawe yarakaye cyangwa afite ibyamutesheje umutwe (stress), ntukamwongerere umuriro ahubwo mubwize ijwi ryoroheje. Kandi niba hari icyo wakoze kibi kuri we, biragusaba kumusaba imbabazi kandi ukabyihana ubwawe ukanatera intambwe yo kumwegera ukamusaba imbabazi utitaye ku cyubahiro cyawe kuko ikiba kigamijwe ni ukurangiza icyo kibazo ntabwo ari ukwerekana uko wowe ubibona. Ibyo nibyo byerekana gukura mu rukundo.
Urukundo ntabwo rugarura amakosa yashize kuko nta n’umwe umeze nka malayika. Muri buzima bw’abashakanye ntabwo igihe cyose dukora ibintu neza cyangwa mu buryo bwiza, ntabwo dushobora gusiba ibyashize ahubwo kimwe dushobora gukora ni ukwihana kandi tukemera ko atari byiza tugahanga amaso iby’ahazaza. Dushobora gusaba imbabazi kandi tukagerageza gukora ibitandukanye n’ibyashize mu gihe kiri imbere. Iyo umwe ahisemo ubutabera (Justice) kandi agashaka ko yisyhurwa ibyo yakorewe urukundo ruba rubaye ikidashoboka.
Iyo umwe ahisemo kubabarira mugenzi we, urukundo rurakomeza kandi rukongera rukabyuka. “Kubabarira niyo nzira urukundo runyuramo”. Hari imvugo cyangwa intekerezo zigaragaza uko kutihangana no kutababarira, izo zikaba zisenya urugo mu buryo bworoshye.
Muri izo twavugamo: ”Siniyumvisha ukuntu wabikoze, ndumva ntazabyibagirwa, ntushobora kumva uko wambabaje, Sinshobora gukomeza kubana nawe nibikomeza gutya; N’iyo wampfukamira gute sinzi ko nshobora kukubabarira…”
Ayo magambo yose ntabwo ari amagambo y’urukundo, ikintu cy’ingenzi kandi cyiza ni ukureka ibyo byakubabaje bibi bikaba amateka. Nibyo byarabaye kandi byarakubabaje kandi biracyakubabaza ariko icy’ingenzi ni ukubisabira imbabazi kandi ugatanga izo mbabazi.
Nk’uko nabivuze haruguru ntushobora gusiba ibyashize ariko ushobora kubyemera nk’amateka ntukomeze kubyubakiraho. Dukeneye guhitamo kubaho uyu munsi tubohotse kubyo twakoze ejo hashize. Kubabarira ntabwo ari uko wiyumvamo cyangwa umerewe ahubwo KUBABARIRA nicyo usabwa gukora nk’uko ijambo ry’Imana ribivuga. Ni uguhitamo kwerekana impuhwe ntabwo ari ukugumana ibyo wakorewe ubikoresha mu guhangana n’uwabigukorereye.
Kubabarira ni uburyo bwo kwerekana urukundo ugira uti: (Ndagukunda , I love you, Je t’ aime, Nakupenda.) bishaka kuvuga ngo “Nkwitayeho kandi mpisemo kukubabarira, ntabwo nzongera kwemera ko bigaruka kuri twe, ndizera ko ibi bitubayeho tuzabyigiraho, ntabwo waciye inka amabere kubera biriya byatubayeho. Uri umutware wanjye cyangwa se uri umufasha wanjye kandi twese tugiye gukora urugendo rushya duhereye hano”
Iri jambo muritegurirwa kandi mukarigezwaho na Rev./Ev. Eustache Nibintije, Umunyeshuri wa Patriots Bible University yo muri Leta Zunze Ubumwe za Amerika.
Tel: +14128718098
Email: estachenib@yahoo.com


text:
Mu gikorwa cyo kwibuka Abarezi n’abanyeshuri bazize Jenoside yakorewe Abatutsi mu 1994 bigaga mu ishuri ryisumbuye rya Apecas/Muyunzwe riherereye mu murenge wa Kinihira mu karere ka Ruhango cyateguwe n’abanyeshuri bahize mbere ya Jenoside , abanyeshuri biga muri iki kigo basabwe kwirinda ingengabitekerezo ya Jenoside , bakirinda amacakubiri n’ivangura iryo ari ryo ryose ahubwo bagaharanira icyateza imbere u Rwanda.
Rubayita Gilbert uhagarariye Abanyeshuri bize muri iki kigo mbere ya Jenoside avuga ko ubusanzwe bajyaga bibuka bagenzi babo biganaga n’abarezi babigishaga ariko ngo babibukiraga hirya no hino mu turere muri gahunda rusange uyu mwaka ngo bahisemo kuza kubibukira aho bigaga bagamije kuza gukangurira abana bahiga kwirinda no kurwanya ingengabitekerezo ya Jenoside.
Agira ati “Iyo tugeze ahangaha ni ukugira ngo murebe, mumenye ibyabaye muri iki gihugu ko bafataga abana bangana nkamwe bakabigisha kwangana , bakanga bagenzi babo ubu rero turabasaba ngo ba bandi baza kubigisha ivangura ,amagambo y’urwangano ngo wange uyu nuyu yaba umubyeyi cyangwa umurezi aho azaturuka hose muzabyirinde, twese turi Abanyarwanda ahubwo muharanire kuzubaka u Rwanda rwiza.
Uwigana Louis perezida wa Ibuka avuga ko ari igihombo gikomeye iki kigo cyagize cyo kubura abanyeshuri ndetse n’abarezi kuko aba ari inzu y’ibitabo ihiye , asaba abanyeshuri ko igihe bibuka abishwe muri Jenoside yakorewe Abatutsi bigomba kubabera umwanya mwiza wo kwibuka ko ubu umwana wese yiga , ntawe umubwira ngo Umututsi ameze atya Umuhutu ameze atya ahubwo ko bari mu Gihugu cyiza kitakiri mu ivangura nk’uko byahoze mu mashuri.
Agira ati « Ababyeyi n’abana wasangaga babwira abana ngo kanaka ni Inzoka ,ni Inyenzi umwana agakura azi ko Umututsi ari inyamaswa , babaga bababwira ngo genda utsembe kwa kanaka imitungo ye uyitware , uyu munsi wa none si ko bimeze umwana arajya ku ishuri akaba azi ko agombwa kwirwanaho akazakorera ibye ,naho ishuri ryamunanira arahindura akajya mu bindi ashoboye ,ntitubifuriza kuzakora nka biriya twanyuzemo ahubwo bazakure bareba ejo hazaza heza».
Musanabera Costasie umwe mu banyeshuri biga muri iki kigo avuga ko kuba bibuka abanyeshuri bahize bituma bazirikana ko Jenoside yatwaye abanyabwenge benshi ndetse ko hari ubumenyi bari kumenya abakaba barabuhombye, ibi ngo bibatera imbaraga zo kurwanya ingengabitekerezo n’amacakubiri.
Agira ati « Nta macakubiri aturangwamo kuko abana bararangiza kwiga ugasanga bashinze koperative bakazibanamo nta kibazo ,ikindi ni uko no mu masomo yacu tugira umwanya wo kuganira ku mateka y’ibyabaye mu Gihugu n’ubwo twe tutari twakavuka bikadutera imbaraga zo kurwanya no kwirinda amacakubiri».
Abanyeshuri bibutswe kuri uyu wa gatandatu tariki ya 1 Kamena ni 28 bashoboye kumenyekana biturutse mu makuru yatanzwe n’abahize mbere ya Jenoside biganye nabo, hibutswe kandi abari abarezi batanu nabo bigishaga muri iki kigo cya APECAS Muyunzwe.
Jenoside yakorewe Abatutsi muri 1994 yabaye hari hashize umwaka umwe gusa imfura z’iki kigo zirangije amashuri yisumbuye kuko ryatangiye mu mwaka wa 1987.
Kuri ubu ihuriro ry’Abanyeshuri bahize mbere ya 1994 rikaba ryarubatse muri iki kigo ikimenyetso cy’Urwibutso cyanditsweho amazina y’aba bibutswe hagamije gufasha abanyeshuri bahiga ndetse n’abazahiga kuzajya babibuka ndetse banazirikana amateka y’Ikigo cyabo.Iri huriro ry’abanyeshuri kandi rivuga ko ryiyemeje kuzajya riza kwibukira buri mwaka muri iri shuri.


text:
Rwanda › Forums › Rwanda Today › Rwanda Paparazzi on the Move
Tagged: Abanyarwanda, abarundi, Abdu Juma Kayira, Aboubakar Sangoule Lamizana, African socialism, Afro Colombia, Aime Debo Kitenge, Akagera National Park, Akazu, Alexis Sinduhije, Alice Nzomukunda, Aloys Nizigama, Ange Kagame, Angie Kagame, Antoinette Batumubwira, Arthemon Hatungimana, Augustin Nsanze, Beni Bertrand Binobagira, Bilgho Akaramata Kora, Bubanza, Buhongo, buja, bujumbura, Bukirasazi, Burera, Burundi, burundi bwiza, burundi capital, burundi civil war, burundi facts, burundi genocide, burundi girls, burundi history, burundi men, burundi news, burundi people, burundi rebels, burundi religion, burundi statrs, burundi war, Bururi, Business in Rwanda, Butare, Byumba, Cankuzo, Cecile Kayirebwa, Charles, Cibitoke, Colombia blacks, Colombia rebels, Colombian Africans, Cuisine of Rwanda, Culture of Rwanda, Cyangugu, Cyprien Ntaryamira, Dani Kouyate, David Habarugira, Democratic Republic of the Congo, Diane Nukuri-Johnson, Dieudonne Kwizera, Domitien Ndayizeye, Dramane Kone, Education in Rwanda, Egide Nzojibwami, ELN, Elsie Uwamahoro, Ernest Kabushemeye, Ernest Manirumva, Evariste Ngoyagoye, FARC, Faustin Ndikumana, Foreign relations of Rwanda, Francine Niyonizigiye, Francine Niyonsaba, Francois Ngeze, Frédéric Bamvuginyumvira, Free Rwanda, Gabriel Ntisezerana, Gael Bigirimana, Gasarenda, Gaston Kabore, General Kayumba Nyamwasa, Gerard Kobeane, Gerard Niyungeko, Germain Niyoyankana, Gikongoro, Gilbert Tuhabonye, Gisenyi, Gitarama, Gitega, Hutu, ikirundi, Immaculee Ilibigiza, Immaculée Nahayo Nyandwi, Invest in Rwanda, Isidore Nibizi, Ivan Cyomoro, James Kabarebe, Jean-Baptiste Bagaza, Jean-Claude Kavumbagu, Jean-Patrick Nduwimanaana, Jeannette Kagame, Jeannette Nyiramongi Kagame, Joachim Nshimirimana, Joachim Ntahondereye, Joram jojo, Joseph Bamina, Joseph Kabila, Joseph Ki-Zerbo, Joseph Nduhirubusa, Juma Kayira, Justin Nzoyisaba, Karuzi, Kassim Bizimana, Kayanza, Kayero, Kayogoro, Khadja Nini, Kibeho, Kibondo, Kibungo, Kibuye, Kigali, Killer Paul Kagame, King Mwambutsa IV Bangiricenge, Kinyarwanda, Kirundo, Kisozi, Laurent Kavakure, Magara, Makamba, Marina Barampama, Marthe Koala, Marxism, Maureen Kyalya, Maureen Kyalya Walube, Maureen Walube, Melchior Bwakira, Melchior Ndadaye, Michel Micombero, Michel Mpambara, Military of Rwanda, Miss jojo, Moro Naba Kougri, MPLA, Muhanga, Muhazi, Mukenke, Muramvya, Murore, Musanze, Musenyi, Music of Rwanda, Mutaga IV Mbikije, Muyaga, Muyinga, Mwambutsa I Mbariza, Mwami Mutaga III Senyamwiza Mutamo, Mwami Mwezi III Ndagushimiye, Mwami Mwezi IV Gisabo, Mwaro, Naked Jeannette Kagame, Naked Photos of Ange Kagame, Ngozi Nyanza-Lac, Nkazamyampi, Nkunzimana, Nkurunziza, Ntare IV Rutaganzwa Rugamba, Ntare V of Burundi, Nyanza, Odette Ntahonvukiye, Olivier Irabaruta, Onèsphore, Paul Kagame, Paul Kagame Photos, Paul Kagame's Children, Pierre, Pierre Buyoya, Pierre Ngendandumwe, Politics of Rwanda, President of Rwanda, Prince Louis Rwagasore, Princess Esther Kamatari, Renovat Ndayirukiye, RPF, Rugari, Ruhengeri, Ruhondo, Rumonge, Russel Brand, Rutana, Ruyigi, Rwamagana, Rwanda, rwanda army, Rwanda Art, Rwanda Artists, Rwanda Beautiful Women, Rwanda Bloggers, Rwanda Blogs, Rwanda Boys, rwanda business, Rwanda Communists, rwanda corruption, Rwanda Crimes, Rwanda Defence Forces, Rwanda Dictator, Rwanda Elections, Rwanda Fashion, Rwanda Film, Rwanda Food, Rwanda Foods, Rwanda Genocide, Rwanda Girls, Rwanda History, Rwanda hotels, Rwanda Investment, Rwanda latest news, Rwanda leftists, Rwanda Media, Rwanda Men, Rwanda Models, Rwanda Music, Rwanda naked girls, Rwanda Now, rwanda nude, Rwanda Opposition parties, Rwanda Paparazzi, Rwanda Patriotic Army, Rwanda Patriotic Front, rwanda people, Rwanda Photos, Rwanda Pictures, Rwanda Politics, Rwanda Poor, Rwanda Porn, Rwanda Poverty, rwanda president, Rwanda Press, Rwanda Radio stations, Rwanda Rebels, Rwanda Sexy Girls, Rwanda Socialists, Rwanda tourism, Rwanda websites, Rwanda Wiki, Rwanda Women, Rwanda youth, Rwandaise, Rwandan, Rwandan fashion, Rwandans, Rweru, SeverinNtahomvukiye, Simon Ntamwana, Socialism, Sonia Rolland, Study in Rwanda, Sylvestre Ntibantunganya, Sylvie Kinigi, Therence Sinunguruza, Transport in Rwanda, Tutsi, Twa, UPDF, Venerand Bakevyumusaya, Venuste Niyongabo, Visit Rwanda, Zabore Zinda Kabore, Zacharie Gahutu, Zanandore
This topic contains 20 replies, has 1 voice, and was last updated by Rwanda 2 years, 1 month ago.
-
AuthorPosts
-
January 8, 2017 at 5:27 pm #28382
In the paparazzi world there’s nothing called useless news, as every news is important. This Free Rwanda topic of the Rwanda paparazzi, will not discriminate when it comes to information. Its the right of Rwandans to know that information. The Rwandan Paparazzi will go after the good,the bad, the ugly,the useless,the useful,the innocent, the criminal,the virgin, the whore, the thief, the victim, the short, the tall, the fat, the thin,the greedy,t he kind, the big ass, the flat ass, the big boob, the plastic boob, the boring, the interesting, the loud,the silent.etc. Our job is not to please or upset anyone, but to provide information.
We don’t care if you laugh,cry, curse, migrate,divorce, change your religion, etc, as long as the people get that information.
Don’t underestimate our paparazzi, as they’ll find you anytime and anywhere. If you’ve been having sex with your cows and dogs, the Rwanda Paparazzi will find you. If you’ve been pretending to be a pastor and raping little girls, we shall find you, If you’ve been cheating on your lover we shall bust you, if you’ve been going around pretending to be a captain in the special forces, while you’re just a corporal in the police, we shall bust you……January 8, 2017 at 5:31 pm #28385
Urukundo, Niki ?
Gusa urukundo mbona ari ikintu gitangaje peeee!!!!!! byatangiye nkinkuru ihita bizakurangira bibaye inkuru nyayo gs gukunda sicyaha knd ntago ari ikosa bisa nkaho byari inzozi zitari zifite icyo zivuze byasaga nkimvura yagwaga mugace gato cyane nubwo amarira yagwaga nabonaga hijimye cyane nubwo byari bigoye kuvuga byasaga nkinzozi zitagize icyo zivuze gs mugitondo akazuba karashe amaso yanjye yamanutsemo amarira yibyishimo ubwo nabonye amwenyura nisanze ryamye mubituzabye naravuze aranyumva nararize arampoza byari bitandukanye nibyahise ibyari inkuru itumvikana ibiganza bibiri bifatanye byemeje kurinda amasezerano ati : bisa nkinkuru nyayo yurukundo.January 9, 2017 at 12:20 am #28431
1. Umukobwa yanditse kuri page ye ya facebook ngo abagabo Bose ni ihene. Umusore umwe aracommentinga ngo “Ese waba wahaye papa wawe utwatsi?”
2. Umugore yarapfuye ahurira n’ umugabo we wapfuye mbere mu ijuru. Umugore ati reka Dukomeze urukundo rwacu rwa mbere.
Umugabo ngo twasezeranye ko tuzatanduknywa n’ urupfu none ubu turi mu ijuru. Ubu ndi single nta mugore mfite ntumvangire hari abamarayika ndigutereta.
3.umugabo yatahanye ikinyamakuru ageze mu rugo agishyira muri frigo. Umugore amubaza ibyo akoze. Umugabo ati bambwiye ko harimo inkuru zishyushye none ndashaka ko zihora mbone kuzisoma.
4. Umurwayi wo mu mutwe yagiye I Ndera, muganga amubaza uko amerewe aramubwira ngo buri gihe iyo aryamye arota inkende zirigukina. Muganga ati ndaguha ibinini bikubuza kurota. Umurwayi ati muga uwo muti uzawumpe ejo kuko uyu munsi zirakina final.
5. Umugore witwa Irène yagiye gushaka asanga mu nzu y’ umusore nta kintu kirimo biramushobera abaza umugabo we ati” ese waje kunshaka uziko nzatungwa n’ iki? Aho nzaba mu rugo rutagira ikintu na kimwe?”
Umusore na we ati” Sorry mukundwa wanjye mwiza rwose ntiwibuka ko iminsi twaganiraga nakubwiraga ngo” you are the only thing I have”
6.umugabo yasomaga ikinyamakuru ari kumwe n’ umugore we. Umugabo ati cherie Uzi ko abagore mu bushakashatsi bwakozwe bavuga amagambo ibihumbi 30.000 mu gihe abagabo baba bavuze ibihumbi 15.000. Umugore ati” ariko nta gitangaza kirimo kuko abagabo bumva umuntu asubiyemo”
Umugabo n’ umujinya mwinshi ati ” uvuze ngo iki wa mugore we?
Umugore ati ‘ singaho ibyo navugaga!’January 9, 2017 at 12:53 am #28432
Amafoto Y'Umuhuriro wa Grp ya whatsp yitwa "Umuvandimwe Grp" wabereye mumujyi
Umusi waranjiye abahungu nta bituba babonye, ariko abahungu bataye amafaranga menshi muruyo muhuriro Wa Whatsup Da!! Amakuru dufite, n’uko umuhungu afite amaboko kubakobwa aho hejuru mu riyo ifoto, yagurishijye ihene yanyina kushobora kujya muruyo muhuriro!January 10, 2017 at 12:22 am #28461
umumama yari afite akana gato kagahungu, noneho arakabwira ati”nuzajya ushaka kunyara ujye umbwira ko ushaka kuririmba utazankoza isoni turi mubantu”
umwana akazajya abivuga nkuko nyina yabimubwiye, reka nyina azajye gusura abantu bibe ngombwa ko ararayo wamwana nawe ararana na se, ngo bigere mugicuku umwana ati ndashaka kuririmba, ise ati wacyanawe uranshaka kuririmba muriri joro waretse ukazaririmba ejo mugitondo, umwana ati c kombishaka cyane?
ise ati ngaho ndirimbira mugutwi udasakuriza abantu muri iri joro,wibike hejuru ko akana kari agahungu, nuko kegera ugutwi kwa se kanyaramo.
umwana,ise,umugore, ninde ufite amakosa?January 10, 2017 at 12:26 am #28462
iri nishyano ringwiririye pe!
mbaye nitemberera ndavuganti reka nigire nukabara mbe nifatira kamwe wenda bwaba bunari kwira,
singeze mukabari niyicarira inyuma yumusore numuhungu bari barigusangira
mbantumije kamwe mugihe kataraza mbaniyumvira ibiganiro byabo bachr da!
arika nkumva umusore arikubwira uwo mukobwa mwiza ati” nubundi nacyo nakumari kuko sinakundana nawe kandi nushake unyikuremo kuko sinagukenera” ahita yikubita aragenda asiga uwo mubebi arikurira
ndamureba mbona ukuntu akeye bisa nkaho afite akazi keza, nanjye nti” reka sinatuma umwan mwiza nkuyu yicirwa nagahinda mumaso yanjye!”
mba ndimutse mva aho nari nicaye musanga kumeza ye akokanya icyo kunywa cyanjye kiba kirahageze ndagifata arinako ntangira gukuya kuya uwo mubebi ngo aceceke ko nzamurinda ako gahinda atewe nicyo giso kimuteye, ntangiye kumuhoza mwiyegereje numva
ikintu kumutwe ngo piiii, numva ndapfuye neza neza nitura hasi numva mbuze ubwenge nkangutse tsanga ni… Ahwiii ziragwira!January 10, 2017 at 2:24 pm #28482
Baza umukunzi wawe mbere yuko mushinga urugo
Ni iby’ igiciro ko wowe n’uwo mukundana mugomba kumenyana cyane kuburyo mugomba kubwirana buri kimwe, bityo rero wakagombye kubaza umukunzi wawe ibibazo bimwe na bimwe byazagufasha mu guteza imbere umuryango muba mwitegura kurema
Dore bimwe mu bibazo ushobora kubaza umukunzi wawe mbere y’uko mubana:
Wumva aricyi uzajya uhora ukunda gukora wishimisha nitumara gushinga urugo
Akenshi iki kibazo abakobwa benshi nibo bakunze kukibaza abahungu mbere y’uko babana . nubaza umuhungu iki kibazo ntuzatungurwe no kumva igisubizo aguhaye gitandukanye n’icyo watekerezaga, ahubwo umva icyo abivugaho.
Ese wumva ari iki kigushimisha mu rukundo rwacu?
Igisubizo uzahabwa hano kizakwereka uko urukundo rwanyu ruhagaze . Bizagufasha kumenya agaciro aguha imbere ye, niba akubona nk’umuntu umufatiye runini cyangwa niba akubona nk’umuntu watuma ahungabana mu buzima bwe igihe atagufite.
Ese ni iki gituma uzigama amafaranga?
Ibi bizagufasha kumenya icyo amafaranga azajya yinjira mu rugo azajya akoreshwamo. Niba gukemura ibibazo byo mu rugo ari cyo kintu ashyira imbere, bizagufasha kumva ko muzateza imbere umuryango wanyu ukabaho neza.
Mubaze ku kijyanye n’imyemerere yanyu ndetse n’iyobokamana.
N’ubwo mwaba musengera mu idini rimwe, mushobora kuba mudahuje imyumvire ku bijyanye n’idini musengeramo, ni byiza kubimubaza ukabimenya. Niba mudahuje ukwizera nabyo ni byiza kubimenya kugirango mumenye uburyo muzajya mwubahana n’ubwo mudahuje idini n’imyemerere.
Ni hehe wumva wakwizihiriza iminsi mikuru?
Ntuzamubaze gutya bitari ukumenya aho yishimira kuba yakwizihiriza uwo munsi mukuru gusa ahubwo bizagufasha kumenya niba agufata nk’umwe mu bagize ubuzima bwe. Kandi na none uzamenya niba yishimira kwizihiza iminsi mikuru ari kumwe n’umuryango we. Iki ni ikibazo cy’ingenzi kuko hari byinshi uzahamenyera kuko hari ubwo usanga umugabo adakunda kujyana n’umugore we ahantu henshi mu ruhame rw’abantu. Rero ibi bizagufasha kumenya niba yishimira kuba yagira aho mujyana muri kumwe.
Ese wumva abana tuzabyara bazaba bafite uwuhe mumaro mu buzima bwawe?
Iki ni kimwe mu bibazo by’ingenzi kuko bizagufasha kumenya niba uwo muzabana cyo kuzabyara abana kandi bizagufasha kumenya niba mu nshingano ze hazaba harimo abana muzabyarana. Bizatuma kandi umenya niba kugira abana benshi biri muri gahunda afite cyangwa niba yifuza kubyara bake.
Iyo urakaye ni iki kigufasha kongera gutuza?
Iki nacyo ni ikibazo kidakunze kubazwa cyane kandi gifite akamaro kanini kuko uba ugomba kumenya icyatuma uwo mubana agaruka mu byishimo igihe yaba yarakaye. Aha ushobora ikintu cyatuma agaruka muri mood igihe ababaye kandi bikazagufasha kumenya uko uzajya umwitwara imbere igihe yarakaye.
Ubana ute na mama wawe ndetse na bashiki bawe?
Aha naho ushobora kubaza kubaza umukunzi wawe uko abana na mama we ndetse na bashiki be bizagufasha kumenya uko witwara kuri bashiki be ndetse na mama we. Iyo umaze kumva uko babana bituma umenya niba nawe azajya agufata neza cyangwa niba akenshi atazajya akwitaho.
Ni gute tugiye kuzajya twuzuzanya?
Iki kibazo nacyo ugomba kukimubaza kuko ni ingenzi cyane kuko ari imwe mu nkingi zifasha kugirango urugo rukomere kandi rutere imbere. Rero ufite inshingano zo kubaza umukunzi wawe cyangwa uwo muteganya kubana ku bijyanye n’ubwuzuzanye bwanyu kuko bizagufasha kumenya niba hari ibyo muzajya mufatanya mu mibereho yanyu.
musore nawe nkumi ugomba kugira bimwe mu bibazo ubaza umukunzi wawe mbere yuko mushinga urugo.January 10, 2017 at 2:30 pm #28483
Ubushakashatsi bwerekanye akamaro k’imibonano mpuzabitsina ku bakuze
Uko umuntu agenda asaza, usanga hari ibintu byinshi bihinduka ku mubiri we ndetse no mu mitekererere ye. Ese mu gihe wahuye n’uburwayi bwo kutagira ubushake mu mibonano mpuzabitsina ni gute wakwivura ugakira.
Abenshi usanga bagira ikibazo cyo kwibagirwa ,uko yibukaga mbere akiri muto yakura bigahinduka n’ibyo mu maze kuvugana akabyibagirwa.
Mu gushaka igisubizo ku kibazo cyo kwibagirwa ku bantu bakuze, abashakashatsi bo muri Kaminuza ya Manchester mu Bwongereza basanze gukora imibonano mpuzabitsina kw’abantu bakuze biha ubwonko bwabo ubushobozi bubarinda kwibagirwa.
Ikinyamakuru elcrema cyanditse ko ubwo bushakashatsi bwakorewe ku bantu 1700 bafite hagati y’imyaka 58 na 98 maze ibyavuyemo bikagaragaza ko muri bo abagikora imibonano mpuzabistina ubwonko bwabo budapfa kwibagirwa kurenza abatayikora.
Ni byiza ko niba ufite umugabo cyangwa umugore wajya ukunda gukora imibonano mpuzabitsina ikakurinda kwibagirwa.
Ingaruka zo kudakora imibonano mpuzabitsina
Kudakora imibonano mpuzabitsina ku bashakanye bitera umunabi mu rugo ku bashakanye, guhorana umushiha n’intonganya, kwibagirwa cyane , kugira stress idashira, kuribwa umutwe ndetse no kubura urubyaro.
Ku bagore hiyongeraho cancer yo mu myanya myibarukiro ndetse n’ibibyimba byo mu nda.
Ni iki gishobora gutuma umuntu atagira ubushake bw’imibonano mpuzabitsina
Guhozwa ku nkeke n’uwo mwashakanye ndetse n’ibibazo bya stress n’ihungabana ni bimwe mu byatuma umuntu agira ubushake buke mu mibonano mpuzabitsina.
Nanone kandi hari uburwayi bushobora gutuma umuntu atagira ubushake mu mibonano mpuzabitsina. Diyabeti ni imwe mu ndwara zishobora gutera ubushake buke mu mibonano mpuzabitsina.
Uretse iyi nanone indwara y’umubyibuho ukabije n’umuvuduko w’amaraso bishobora gutera ubushake buke mu mibonano mpuzabitsina ndetse no kuba umuntu yarikinishije cyane.
Ni gute wakwivura uburwayi bwo kutagira ubushake mu mibonano mpuzabitsina
Kugeza magingo aya ubuvuzi bwa kizungu buzwi nka medecine moderne ntibarabasha kuvura uburwayi bwa diyabeti, umuvuduko w’amaraso, kutagira ubushake mu mibonano mpuzabitsina ndetse na stress.
Ubuvuzi bw’abashinwa nibwo bwonyine bubasha kuvura ubu burwayi bugakira burundu.January 10, 2017 at 2:35 pm #28484
Umukobwa wese dukundanye abandi bahita bamutwara. Nkore iki?
Ndi umusore mfite imyaka 30 narangije kaminuza mfite n’akazi ka leta ariko nta mahirwe njya ngira yo kubona umukunzi kuko umukobwa wese ngerageje gukundana nawe bahita bamutera inda cyangwa abandi basore bagahita bamutwara, none ubu nzakore iki?
None ndabasaba ko mwamfasha mukangira inama byaba bishoboka uwifuza kumbera Mama w’abana banjye abonetse byanshimisha.
Nizeye ko inama zanyu zizangira icyo zimarira.January 10, 2017 at 2:40 pm #28485
Bamwe mu bahungu hari abo usanga batagira impano yo guhirwa no gukundwa n’abakobwa ndetse n’uwo bagerageje gukundana ntibarambane kubera imyitwarire itari myiza bagira imbere y’abakobwa.
Bimwe muri ngiye kukubwira byatuma abakobwa bose bagucikaho kabone nubwo waba hari uwo wari waremeje.
Kumugereranya n’abandi: Umukobwa wese ntakunda umuntu umugereranya n’abandi bakobwa iyo muri kumwe cyangwa mu biganiro mugirana. Aba ashaka ko umwereka ko ari we ukunda gusa kandi abaruta bose.
Igihe hari undi ubonye wenda amuruta mu bwiza, ntukamurangarire muri kumwe cyangwa ngo ugire icyo ubivugaho mukiri kumwe kuko bituma abona ko ufite imitima myinshi.
Uba ugomba kugira ahantu hose mwaba muri kumwe cyangwa mutari kumwe,ejo atazasanga uri mu bantu batarangwa n’ikinyabupfura kuko babyanga kubi,byatuma mushwana.
Kurakazwa n’ubusa: kandi abakobwa bazirana n’umuhungu urakazwa n’ubusa cyangwa uhorana umushiha. Iyo uteye gutyo,umukobwa ahita abona ko no mu rugo umugore uzashaka uzajya uhora umushihura,agahitamo ko mutandukana urukundo rutarakomera.
Kutigirira isuku: iki ni kimwe mu bintu bituma abakobwa batandukana n’inshuti zabo. Aha umuntu yavuga nko kunuka mu kanwa biturutse ku isuku nke cyangwa kugira impumuro mbi y’icyuya kuko udakunda kwiyuhagira.
Kutita ku mukunzi wawe uko bikwiye: ibi bishobora gutuma mutandukana niyo mpamvu uba ukwiye kumukorera buri kintu cyose kigaragaza urukundo kuko burya abakobwa bashimishwa n’abasore babitaho,bakabarata no muri bagenzi babo
Kunywa ugasinda cyane: iyo ukiri umusore ugakunda kunwa ugasinda cyane nabyo ni kimwe mu bintu abakobwa banga kuko iyo ubikora ukiri umusore noneho yibaza niba umugabo icyo uzakora akumva bizaba bikabije,agahitamo ko mwarekana hakiri kare.
Kutagira ibitekerezo by’iterambere n’ ubunebwe: ibi nabyo nta mukobwa ibikunda,ahubwo aba yumva umukunzi we yaba umuntu ukunda umurimo kandi akagira ibitekerezo byubaka kuko bigaragaza ko azavamo umugabo nya mugabo.
Burya rero uzirinde ko umukunzi wawe yakureka ari wowe biturutseho kuko birababaza cyane. ugomba kugerageza gokora ibisabwa kuburyo urukundo rwanyu rugenda neza.January 10, 2017 at 2:45 pm #28486
Ubundi mu buzima bwa kiremwa muntu, umuntu wese akunda gukundwa ndetse no gukunda ariko hari ibigomba kwibazwaho ndetse bikanitonderwa. Ese urukundo niki ni ukubera iki nkwiriye gukunda no gukundwa, ese urukundo mpabwa rurahagije?
Abantu bakundana bakwiye kumarana umwanya ungana iki baganira? Niki cyatuma urukundo rutagenda neza, ninde nabwira ibibazo by’urukundo rwacu, amakimbirane mu rukundo akemukwa nande ese akemurirwa hehe? Ni ryari nzumva ko nyuzwe n’urukundo mpabwa.
Hano turarebera hamwe ibintu bidakunze guhabwa agaciro ariko bishobora gusenya umubano hagati y’umuhungu n’umukobwa bitegura gushinga urugo.
Kudaha umwanya uhagije uwo mukundana.
Mu rukundo abakundana cyangwa abashakanye bagomba gukora uko bashoboye bagahana umwanya ufatika kuko iyo bitagenze bityo baba nk’abari kubakira ku musenyi, ni ho kwa kwizerana gukendera kuko umwe aba avuga ko arutwa n’ibintu runaka mugenzi we aha umwanya cyangwa se awihera abandi, ibi bituma abantu bahuzwa no gucyocyorana no batumvikana bityo bikabaganisha gusenya aho gukomeza kubaka ibiramba.
Gushaka inzitwazo zidafatika burigihe bituma mutagirana ibihe byiza
Buri wese aba ashaka kumva anezerewe kandi akumva ko yagenda yisanzurana n’umukunzi we, gusa hari ikijya kiba nyirabayazana w’ubushyamirane, ugasanga umwe muri bo arahora atanga urwitwazo ruhoraho.
Ibi bibabaza mugenzi we bigatuma atangira kubihirwa no kugira ibihe bitamworoheye.
Ni ukuvuga ngo niba umuntu mukundana agusabye umwanya gerageza uwumuhe n’ubwo byaba bitoroshye cyangwa ukabona ko bikugoye byose bikore mu kinyabupfura kuburyo Atari burakare
Kumugereranya n’uwo mwahoze mukundana
Ntugahore umugereranya n’uwo mwakundanye kuko ugomba gufata umwanzuro kuko iyo umuntu atandukanye n’uwo bakundanaga aba agomba kurekura akiga kubaho atamufite.
Icyo gihe iyo abonye andi mahirwe biramworohera kuko abona uko yubahana kandi agaha umwanya umunezero mushya aho guhora abunza imitima utekereza uwo mwakundanaga.
Mu gihe ukundana n’umuntu warabanje gukunda ho mbere, iyo utazi gufata icyemezo uhora uhuzagurika ufite amakenga ko n’undi yakwigendera cyangwa yakubabaza nka mbere, iryo gereranya rituma nta munezero wisanzuye ugira mu rukundo rushya.
Hari ubwo udasenya kamere mwagiranaga, uko mwari mubanye ukumva umukunzi mushya ntazi ibigezweho, atazi gukunda ugahora wumva ko wacikanywe bityo ugakomeza kuba mu rungabangabo, ibyo bishobora gutuma uwo mukundana yigendera kuko aba abona uhuzagurika.
Kumva ko wafatishije
Gukunda cyangwa gukundwa wabigereranya n’ubusitani cyangwa inzira yuzuyemo imbuto zuje ubwuzu zitera umunezero zikikijwe n’indabo nziza zifite impumuro idasanzwe kandi mu buryo butandukanye, usarura agomba gufata igihe cye kirambye, akaryoherwa na buri rubuto kandi agahumurirwa na buri rurabo, rero murumva ko bifata igihe.
Bityo rero kwirara ukumva ko wafatishije nabyo sibyiza ntibikwiye kuba amareshyamugeni cyangwa ngo urukundo rwuje umunezero no guteteshanya birangire kuko icyo gihe agenda agabanya uko yakundaga mugenzi we bityo ugasanga umwe muri bo atangiye gukeka ko yibeshye kuri mugenzi we cyangwa atari ryo geno rye, agatangira gutekereza ahandi yakomereza ibyishimo bye.
Ni ho bamwe batangira gusigana no kutizerana kugeza baciye umubano, nta gihe runaka ukunda yakwibwiye ko yafatishije, ahubwo uburyohe bw’urukundo ubwumva neza iyo utekereje ukuntu wajya uremera udushya urukundo rwawe.
Kurogoya ibiganiro byanyu
Ni ngombwa kuganira abantu bitonze cyane iyo abakundana bashyizweyo, buri umwe atangaho umugabo isi n’ijuru ko yamuremewe, bizerana bahuje, iki gihe cy’agahebuzo buri umwe agomba kwirinda ibyabarogoya, iyo umuntu ashikagurika ajya mu tuntu tw’irya n’ino, usanga mugenzi we abihiwe n’ibiganiro, hakavuka ukwivumbura kwa hato na hato, iki gihe abakundana baba bagomba kubiganira ho bakarimbura kidobya bitabaye ibyo urukundo rwabo rushobora kugenga nabi bikaba byabaviramo gutandukana cyangwa bagasenyerwa n’impamvu bitaga ko idashinga.
Kugaragariza abandi amarangamutima.
Abantu bakundana buri umwe aba yumva agomba gufatwa nk’umwami cyangwa umwamikazi mbese ntawe wamumurutira ku isi yose.
Buri umwe aba agomba guharanira kuzamura ibendera ry’umukunzi we, yemwe bagera mu bantu agaterwa ishema no kumwerekana mu ruhando rw’inshuti, abaratira rudasumbwa, yaba ari umusore akabamurikira nyampinga we.
Iyo rero mugendana ugatangira kurangarira abandi n’ubwuzu bwinshi mwaganira ukabasimbagiza mu bisingizo, ibi ni nk’igikomere gikomeye uba urimo gutera mugenzi wawe, atangira kumva acitse intege, ubwenge bukayoba akicuza igihe yagutayeho ngo akunde akunezeze, bimutera ipfunwe kongera guhura na ba bantu, ndetse bikamubera nk’ihungabana akumva ntaho mwajyana mu bantu benshi kuko aba azi ko uri buhakore amabara uraranganya amaso ushaka uwo uvuga neza, ibi bifatwa nko kutanyurwa no kujarajara bikaba byabangiriza urukundo.
Gusebanya.
Ntabwo ari byiza kuvuga ibyo wiboneye ku mukunzi wawe kuko abifata nko kumusebya, bimutera agahinda iyo abyumvise, agahinda umushyitsi mu mutima yemwe akaba yanakoreshwa n’umujinya akakubwira amagambo adakwiye abakundana.
Umwe iyo atangiye isebanya ntanace bugufi ngo asabe imbabazi mugenzi we akaguma no kwihagararaho birangira urukundo ruhirimye maze babandi batifuzaga ko mukundana bakabona aho bahera bishima, sibyiza rwose gusebya cyangwa gutaramira k’umukunzi wawe.
Kwigira ntibindeba
Iyo hari amakimbirane mu rukundo mugasasa inzobe buri wese avuga uko abyumva aho guhirikira aho bibogamiye, ukumva ko niba atakuvugishije wicecekera ugategereza ko ariwe ukuvugisha haba no mu biganiro buri wese aba agomba kuzana icyaganirwaho, agaharanira kuba isoko y’umunezero yamugenzi we.
Naho iyo wumva ko hari uwo bireba wowe yanatinda kuguhamagara cyangwa kuguha ubutumwa, kukuvugisha no kukwibutsa ukarakara ugatangira kumurakarir, bituma hari ubwo acika intege akumva ko nta cyo umumariye mu buzima , ibi birasenya ntibyubaka.January 10, 2017 at 2:53 pm #28487
muraho bakunzi bururubuga ndumukobwa ufite imyaka 25 ndi inzobe nfite 1m70 ibiro 60 nkorera mu ngororero nkaba nshaka umusore Uzi guswera nkanyara uwokuzajya amfubya ntawe nshaka nanjye nkamunyongera nkayiririmbira nokuniha nibintu byange uwumva afite gahunda yampamagara kuri 0727772514 uwumva tujuje condition ntampamagare.January 10, 2017 at 3:03 pm #28488
Uko umuhungu n’umukobwa bafite urukundo nyarwo bagomba kwitwara
Mu buzima busanzwe iyo uhuye n’umuntu kandi akaba aribwo bwa mbere uhuye nawe ni byiza ko umugaragariza imyifatire myiza kabone n’ubwo waba ufite imyifatire iruhije mu gukundwa
Iyo ,mumaze kumenyana
Mumaze kwemeranya ubushuti muba mugomba gukomeza kuganira no kubwizanya ukuri by’umwihariko iyo muri kumwe nk’iyo mwasohokanye cyangwa umwe yasuye undi ningombwa ko muhuza kubyo muri kuganira kuko bishobora kuba byabafasha gutera imbere no kugirana inama zitandukanye.
Ntabwo ari byiza ko umwe yibanda ku ruhande rwe gusa ngo yumve ko icyo avuze aricyo atagomba kuvuguruzwa ahubwo bagomba kujya inama kuri buri kimwe cyose.
Kandi nanone ntabwo gusohokana cyangwa gusurana aba ariwo mwanya wo kwishimisha gusa ahubwo mugomba no kwibuka kuganira kubyo mubona byaba bitagenda neza mu rukundo rwanyu.
Umusore cyangwa inkumi ugiye gushaka inshuti nyanshuti cyangwa umukunzi ntabwo yakabaye areba uburanga buhanitse cyangwa ubutunzi cyangwa se kugendera kubyo abandi bavuga kuko ibyo byose ni ibirebeshwa amaso ya bugufi nyamara tutazi ko ibyo byose bishobora kurangira vuba.
Ahubwo urukundo nyarwo ruba mu mu mutima imbere. Amafaranga n’ubutunzi ni nk’umuyaga, uhuha rimwe mu kanya ukabura.
Basore namwe bakobwa mukundana urukundo nyakuri mutabeshyanya kuko bizabahesha ishema mu bandi, yaba abababona ndetse n’aho muba kdi bizatuma ababubaha.
Ikindi kandi niba mukunda by’ukuri ntimukabihishe kuko iyo umwe aterekana ko akundana n’undi hashobora kuzamo agatotsi ko kuba umwe atizera undi bitewe nuko ashobora kuba yakwibaza impamvu undi atamumurikira inshuti ze cyangwa ngo yemere ko bakundana.January 11, 2017 at 7:42 pm #28500
Ufata ..Amavuta Ugashyira mugasafuriya Gafite Isuku
Maze yashya Ugakatiramo Igitunguru arko ugakoresha uburyo kitaza Gushirira
Maze cyamara Gushya Ugatereka Hasi Ugasukamo Amazi ukanashyiramo Umunyu mukeya utumvikanamo cyane !
Iyo Amazi amaze Gushya #Cawunga (kawunga) uyishyiramo maze ukongera ugategerezako amazi
Ashaka inzira mubufu
Iyobisa nkibitogose nibwo utangira Gusonga …ubugari
Iyo hashize nkiminota 7 ugisonga ugomba kuba upfundikiye ukaruhuka nkiminota 3
Maze ukongera kdi ukazengurutsa umwuko Impande zo c kugirango hataza kugira ubufu bwibumbira .
Murimake Isaasita Nziza kuba MAMAN..
BATAZI GUTEKERA ABAGABO BABO KAWUNGA kdi bayikunda.
™¶¶¶¶January 11, 2017 at 8:09 pm #28502
Dore uburyo ushobora gutereta umukobwa muhuye bwambere
Urugero, ushobora kuba uri kwigendera mumuhanda ukabona umukobwa mwiza ukumva wamukunze, cg ukaba uri muri bus ukabona muricaranye ntukamutinye niba wamukunze, ndaje nkwereke uko wabyitwramo:
.
Umukobwa muhuriye mumuhanda, wowe icyo uzakora ntuzatinye, kandi ntuzumveko ataba uwawe, banza wihe icyizere kandi wumveko bishoboka. Icyo uzakora wowe uzamusuhuze mukinyabupfura, ubundi umubwire uti:
nshuti nakubaza gato? Ndabizi ntabwo azanga, uzahite umubwira ngo wandangiye ahantu bita
kwa ruvenge? Impamvu mvuze kwa ruvenge nuko arizina ryamugora kumenya kandi ntahantu wapfa
kubona hitwa gutyo, mbese nawe washaka ikindi kizina kugrango ukomeze kumurindagiza , aguhemwanya muganire nawe atazi uko umukino ugenda. Ndabizi neza, umukobwa azagusubiza ko atahazi, kdi arubwambere ahumvise, wowe icyo uzakora uzamubwire ngo: sha uraziko bambwiye ko ari hafi hano kandi ndahashaka cyane,
Umukobwa azaguma akubwire ko atahazi, nawe uzahite umubwirango: eh! Mbega wowe! Ese wowe ntabwo uba hano hafi? Ubivuge useka.
Umukobwa azahita akubwirako ahaba cg atahaba, nakubwirako ahaba, uzahite useka ariko gake, wirinde
kuvuga amagambo menci cyane, uhite umubwira ngo yo biratangaje kuba utazi ahantu nkaha kandi ariwanyu, Nusanga atariho atuye uzamubwire ngo eh! Kumbi sha
narinziko arho iwanyu, azahita umubaza aho atuye . Namara kukubwira aho atuye wowe, uzahite umubwirango nukuri urakoze cyane pe, nishimiye uko wamvugshije, uhite umubwira ngo: sha byiza kumenyana nawe nitwa Radhi Fulgence Ntuzamubaze izina rye mbere, numara kwivuga azahita
nawe wenda akwibwira ati: nanjye nitwa….👱
Urumvako muzaba mumaze kumenyana nka 5%, ubwo uzahite umubwira ngo murakoze cyane.
Uzahite umubwira ngo reka nkomeze nyoboze wenda
ndahamenya, ariko ubivuge wamuhaye
ukuboko, usa nkumusezera nyuma uhite umubwirango : ariko mbere yuko ngusezera, ngusabe akantu
kamwe?
Ndabizi azavuga ngo ntakibazo, uhite umubwira ngo : reka nguhe nimero yanjye wenda twazongera guhura undi munsi, Ntuzamusabe nimero ye. Azahita ashaka kuzandika. Wowe ufate fone ye ushyiremo number yawe, ubundi wibipe, umubwire ngo ngiyi niyawe nyibonye. Usanze ntamafaranga arimo, wahita uyimusaba ntakibazo. Uzahite umusezera, ubundi wikomereze, ariko kumusezera umubwire akajambo kamuguma kumutima, urugero: uritonda cyane pe, ndabona uhebuje.
Nko muma 19h30, umwoherereze ka msg kagira gati: muraho? Wageze murugo amahoro!
Nukuri burya kumenyana nawe byancimishije, urote Imana Burya umukobwa ntakunda umuhungu
uvuga amagambo menci.
Ujye umwandikira rimwe na rimwe apana msg zaburimunsi, ugerageze unjye umuhamagara nka rimwe
mubyumweru2, ikindi uzakora unjye wirinda gutinda kuri fone, kuko yakurambirwa, muhamagare 2min gusa cg munsi yayo.
Nubona atangiye kugenda akwiyumvamo, uzapange musohokane, munjye nkahantu muganire, mubiganiro
muzagirana ntugahubuke, jya uvuga byo watekereje, kandi wirinde kwitaka, ngo uvuge aho ukora, wapi ibyo ntabwo umukobwa abikunda, wowe uzibande kumenya amakuru ye naya famille ye, burya
ntanimpamvu kubwira umukobwa ko wamukunze, ahubwo we ubwe nawe, muzashiguka muri murukundo,….
Maze muzongere kuvuga ngo muri single….
Ndabizi ugiye kugenda ntana like umpaye kandi nkwigishije guheheta/ gutereta da !! Doreko nivugira gato mukarakara!!!!!???????
-
AuthorPosts
You must be logged in to reply to this topic.


text:
Porogaramingi n’uburyo bwo kwandika porogaramu za mudasobwa.ibi bizwiko bikorwa nabantu bakamiritse imibare.ariko nkubo nawe wabyibazaga, mubyukuru wavamo umuporogarama mwiza,n’ubwo nyine imbaraga nyinshi wazishyira mu kwihugura mubumenyi bw’imibare.ntabwo ushobora kuba mubi mu MIBARE mugihe uri umuporogarameri mwiza. Kuberako burya porogaramingi ntikinera imibare myinshi cyane. Ariko impamvu nyine imibare izamo ni ukugirango ube mwiza mumitekerereze.
Niba utekereza ko nta mibare uzi, nyine uhora utekerezako utashobora porogaramingi kuberako uba utari mwiza mumitekerereze ihambaye.ntugire ubwoba rero ibi birashira iyo ushyizeho umuhate wawe kandi ukabikora ubikunze cyane.
Imibre ya porogaramingi yose yibanda kuyitwa (algebra) niyo mibare yibanze umuntu abagomba kubanza kumenya.niba rero ukunze porogaramingi cyangwa ukaba wifuzako umwe mubana bawe, umuvandimwe, incuti ayikora, mushishikarize kwiga no kwimenyereza imibare kandi wirinde ko yacika intege ngo ni uko atari kuyimenya. Bigenda biza buhoro buhoro.
Ityazo.com twegereye umwe mubakora ibibyanye na za porogaramu nubwo atifuje ko dutangaza amazina ye cyangwa ifoto, yagize ati: uko isi igenda yihuta mubya mudasobwa, ibiryo bisigaye biri muri porogaramingi ngo kuko ariyo si yonyine irimo abantu bake cyane.
Ni muri urwo rwego rero natwe tubashishikariza kwohereza abana banyu cyangwa namwe babyeyi mubishoboye mukaba mwagana ibigo bitanga ubumenyi ku ikorwa rya za porogaramu.Niba ukunze iyi nkuru yisangize abandi maze nabo babashe kugana ibigo bibahe ubumenyi nkubwo bukenewe.


text:
Kuri iki Cyumweru tariki 07 Mata 2019 Perezida wa Repubulika y’u Rwanda, Paul Kagame yagejeje ijambo ku bitabiriye umuhango wo gutangiza kwibuka ku nshuro ya 25 Jenoside yakorewe Abatutsi mu 1994.
Mbanje kubashimira mwese.
Ku munsi nk’uyu nguyu, amagambo yo kuvuga ibyiyumviro dufite arabura. Ijambo riza mbere yayandi ni ugushima.
Turashimira mwese, inshuti zacu, mwifatanyije natwe kuri uyu munsi, harimo abayobozi batandukanye.
Abenshi muri mwe mwabanye natwe igihe cyose muri uru rugendo. Turabashimira cyane uruhare rwanyu mu kudufasha gukira ibikomere no kongera kubaka u Rwanda.
Ndashimira kandi Abanyarwanda bagenzi banjye twafatanije, kugira ngo twongere twubake Igihugu cyacu.
Mu mwaka w’i 1994 twari mu icuraburindi, nta kizere dufite. Uyu munsi, ahari umwijima hari urumuri n’umucyo bitumurikira twese.
Umuntu yakwibaza ati “Ese byagenze bite?”
U Rwanda rwongeye kuba umuryango umwe.
Abaturage bacu, amaboko yacu, ikiganza mu kindi, nizo nkingi z’Igihugu cyacu. Twese dufatanye urunana. Nubwo imibiri n’imitima yacu byuzuye ibikomere n’inkovu, ariko ntawe uri wenyine; twese dushyize hamwe.
Twese hamwe, twongeye kuboha ipfundo ry’ubumwe bwacu. Abakobwa babaye ababyeyi. Abaturanyi babaye abavandimwe b’abo ubundi badafitanye isano. N’abo tutari tuziranye batubereye inshuti. N’ubundi umuco wacu uduha uburyo bwo kubaka ubumwe n’ubufatanye, bidufasha guhumuriza abababaye no kongera kwiyubaka.
U Rwanda ni umuryango, nubwo twanyuze mu bigeragezo byinshi. Niyo mpamvu tukiriho.
Biragoye kumva no gusobanura ukwigunga n’umujinya by’abarokotse Jenoside.
Ariko kandi, ntidusiba kubasaba kwitanga kugira ngo Igihugu cyacu cyongere kigire ubuzima. Byabaye ngombwa ko amarangamutima n’ibyiyumviro tuba tubishyize ku ruhande.
Hari umuntu wigeze kumbaza impamvu dukomeza kwikoreza abarokotse umutwaro wo kudufasha gukira ibikomere. Cyari ikibazo gikomeye kandi giteye agahinda. Ariko nasanze n’igisubizo cyoroshye, ndetse cyumvikana. Ni uko abacitse ku icumu ari bo bonyine bafite icyo batanga: imbabazi.
Abanyarwanda bakomeje kwikorera uwo mutwaro uremereye batinuba. Ibi byadufashije kuba beza kurushaho, no kunga ubumwe buhamye.
Ubwo twari mu muhango wo Kwibuka Jenoside mu myaka yashije, umwana w’umukobwa yatugejejeho umuvugo watumye abantu benshi barira. Yagize ati: “Byaravugagwa ngo Imana yirirwa ahandi igataha i Rwanda.” Hanyuma arabaza ati: “Muri ariya majoro muri Jenoside, Imana yari hehe?
Iyo turebye u Rwanda uko rumeze uyu munsi, biragaragara ko Imana yagarutse imuhira, kandi izahaguma, ntizongera kuhava, nk’uko twumvise mu kanya.
Ndagira ngo abacitse ku icumu mbabwire ngo: Mwarakoze cyane. Imbaraga, ubutwari no kwihangana byanyu, byerekana ko ntacyasenya Ubunyarwanda dusangiye twese.
Uyu munsi kandi, hari imiryango iri hano yaturutse mu bindi bihugu ifite ababo, baba abagabo, ababyeyi, n’abavandimwe, bazize ingengabitekerezo y’ubwicanyi bukabije nk’ubwahekuye u Rwanda.
Abasirikare b’Ababiligi bishwe mu gitondo nk’iki ngiki imyaka 25 ishize. Captain Mbaye Diagne wo muri Senegal warokoye benshi. Tonia Locatelli wishwe muri 1992 azira kuvugisha ukuri ku byari bigiye kuba. N’abandi.
Icyo twababwira muri aka kanya, cyabahumuriza, ni uko dusangiye agahinda, ariko n’icyubahiro duha abagaragaza ubutwari bwo gukora ibikwiye.
Hari n’abandi ku isi hatandukanye bahagaze ku kuri, bafasha kuzana impinduka. Bamwe bari hano
Ambasaderi Karel Kovanda, n’abagenzi be bo muri New Zealand na Nigeria bahamagariye isi guhagarika Jenoside mu Rwanda, nubwo ibihugu by;ibihangange bitari bibyitayeho.
N’umuvandimwe wanjye, Minisitiri w’Intebe, Abiy Ahmed, azi neza aho u Rwanda rwavuye, kuko yari hano mu ngabo za Etiyopiya zari mu butumwa bw’amahoro amezi make gusa nyuma ya Jenoside, aho yari kumwe n’izindi ngabo zavuye ahandi muri Afurika no ku yindi migabane.
Mwakoze mwese kuba muri hano.
Muri twe, abakoze Jenoside, n’abarebereye abantu bicwa, nabo ni bamwe muri twe, dusangiye Igihugu. Mu kwiyemeza kuvugisha ukuri, guhanirwa ibyo bakoze, no kugaruka mu muryango Nyarwanda, nabo batanze umusanzu ukomeye.
Ubuhamya butangwa n’abakoze Jenoside ni ikimenyetso ntakuka, niba hari icyari gikenewe, ko Jenoside yabaye.
Jenoside yihisha mu kuyihakana no kuyipfobya.
Ariko mbere y’uko abantu batangira kwicwa, na nyuma yaho, habaye uruhererekane rw’ibintu byinshi, byose bifite aho bihuriye.
Kugoreka amateka ntabwo ari agasuzuguro gusa. Ahubwo bitera akaga gakomeye.
Jenoside ntabwo yatangiye ku munsi runaka. Ifite amateka.
Kuki se u Rwanda rwakomeje kugira impunzi nyinshi mu mahanga igihe kirekire?
Kuki abantu bamwe ari bo bakomeje gutotezwa no kwicwa guhera mu mpera ya za 1950 kugeza muri za 1990?
Kuki imibiri y’abishwe yagiye ijugunywa mu migezi, yoherezwa mu Ruzi rwa Nili, ngo isubire iwabo kuko ngo ari ho baturutse?
Kuki ababyeyi bicaga abana babo babaziza isura yabo?
Nta na kimwe muri ibi byose byatewe n’ihanurwa ry’indege. None se byatewe n’iki?
Muri ibi byatubayeho byose, twagize Abarinzi b’Igihango n’abandi bantu b’inyangamugayo. Kongera gusubiraho kw’Igihugu cyacu byavuye mu mbuto z’ibikorwa byabo.
Umwana muto w’umukobwa ugaragara mu mukino tumaze kubona, yarenze ku byo ababyeyi be bamubuzaga, afata uruhinja rwarokotse, arera uwo mwana. Ibi ni ukuri byarabaye. Ubu bombi baratashye kandi bameze neza.
Abanyeshuri b’i Nyange banze kwitandukanya, ngo Abahutu bajye ukwabo n’Abatutsi ukwabo. Ntabwo bigeze bahemukirana. Batandatu barishwe, mirongo ine barakomereka, bose ni intwari.
Izi ni zimwe mu ngero z’Abanyarwanda batumye tutazima ngo tubure byose na bose.
Abenshi muri twe ntabwo turi mu barokotse Jenoside, nta nubwo turi mu bayikoze. Bitatu bya kane (3/4) by’Abanyarwanda bari munsi y’imyaka mirongo itatu (30) y’amavuko. Hafi mirongo itandatu ku ijana bavutse nyuma ya Jenoside.
Abana bacu bafite amahoro kuko bo ni abere. Bazi ihungabana n’ubugizi bwa nabi kuko babyumva gusa mu nkuru tubabwira.
Ikerekezo n’ibyifuzo byacu bishingiye kuri uru rungano rw’abato muri twe. Igiti kigororwa kikiri gito, kandi imbuto yo ishobora kuvamo ibintu byinshi bitandukanye.
Urubyiruko rw’Abanyarwanda rufite ibyo rukeneye byose mu gukomeza guteza imbere Igihugu cyacu Bafite inshingano yo gukomeza kugira ibintu ibyabo, kandi bakagira uruhare mu kubaka u Rwanda twifuza kandi rutubereye.
Ubu turi Abanyarwanda beza kurusha mu bihe byashize, ariko dushobora no kuba beza kurushaho.
Ni twe bantu ku isi badakwiye kugwa mu mutego wo kwijuta ngo twumveko twageze iyo tujya, cyangwa ngo turebere ibikorwa nta ruhare tubigizemo. Akababaro twanyuzemo karahagije kugira ngo dukomeze umurava n’ubushake byo guharanira kubaho.
Ntitwakwemera ko Igihugu cyacu kibaho uko bibonetse kose tutabigizemo uruhare. Tugomba kwiha ikerekezo kandi tugafata ibyemezo bihamye, tuyobowe n’ukwicisha bugufi, n’ibyiza byinshi biri mu mitima yacu. U Rwanda rugomba guhora imbere, naho ubundi ntacyo twaba turi cyo.
Ukuri guca mu ziko ntigushye. Natwe ni uko. Ni nako tugomba kuba.
Igihugu cyacu kimaze gutera intambwe. Ubwoba n’umujinya byasimbuwe n’imbaraga ndetse n’ikerekezo bituma dukomeza kujya imbere twese hamwe, abato n’abakuru.
U Rwanda ni inshuti nyakuri y’inshuti zarwo. Turashaka amahoro, twateye indi ntambwe.
Ariko nta n’ukwiye kwibeshya ku mbaraga Abanyarwanda bafite, bakuye mu byo banyuzemo byose.
Nta kintu na kimwe cyatuma Abanyarwanda bongera kuryana. Amateka yacu ntabwo twayasubiramo. Ibyo twarabyiyemeje
Buri munsi twiga kubabarira, ariko ntabwo dushobora kwibagirwa bibaho. N’ubundi, mbere yuko dusaba abandi kwihana, tugomba kubanza tukababarirana ubwacu.
Ntacyo dusaba abatugiriye nabi uretse guhindura imyumvire yabo. Naho abatagira isoni, banangiye, bakomeje kwanga kwicuza, ntabwo icyo ari ikibazo kitureba. Kandi ibi ntibizabuza u Rwanda gutera imbere. Habe na gato.
Uburyo u Rwanda rwasenywe birenze uko intwaro za kirimbuzi zari kurugira. Ntabwo ari abantu bapfuye gusa, ahubwo n’igitekerezo cy’u Rwanda nk’igihugu cyarasenywe. Ibi byerekana imbaraga zisenya ziva mu byiyumviro by’abantu, imigambi yabo, n’uburyo bishyirwa mu bikorwa.
Icyo dusaba ni uko nta bandi bantu, cyane cyane abavandimwe bacu bo muri Afurika, bagira ibyago nk’ibyo twagize. Ntawe ukwiye kubyemera.
Dukomeze turwanye abakwirakwiza urwango n’amacakubiri bihishe muri demokarasi, cyangwa bigira abakiza bacu. Ibyo duhuriyeho birenze kure ibidutandukanya. Nta muryango w’abantu usumba undi, cyangwa udashobora guhura n’akaga.
Isomo dukura mu mateka yacu ni ikizere gihamye kuri iyi si yacu. Nta muryango wasenyuka ku buryo utakongera kwiyubaka, kandi agaciro k’abantu ntabwo gashobora kuzima burundu.
Nyuma y’imyaka 25, turacyahari, dore aho tugeze. Twese. Twarakomeretse, kandi imitima yacu yashenguwe n’agahinda. Ariko ntabwo twigeze dutsindwa.
Twihaye uburyo bwo gutangira bundi bushya. Nk’Abanyarwanda, duhora twibuka, buri munsi, mubyo dukora byose, kugira ngo tutazigera dutatira igihango cy’amahitamo yacu.
Murakoze, kandi ndabasaba gukomera. Mugire amahoro.
Perezida Kagame atangiza #kwibuka25AMAFOTO: Village Urugwiro


text:
Musanze:Abayobozi basabwe guhagurukira ikibazo cy΄abana 541 bakigaragaho imirire mibi
Akarere ka Musanze kasabwe gufata ingamba zikomeye zo kurwanya ikibazo cy΄imirire mibi ikigaragara mu bana aho kuva mu mwaka ushize wa 2017 kugeza muri Gicurasi 2018 imibare yagaragaje ko abana 541 bagwingiye muri bo 103 bagaragaza imirire mibi ikabije kuko bo bari mu mutuku
Mu biganiro byahuje abayobozi b΄Akarere ka Musanze ,abafite aho bahurira n΄ubuzima n΄abafatanyabikorwa mu kurwanya imirire mibi, umuyobozi w΄Intara y΄Amajyaruguru Gatabazi Jean Marie Vianney yabasabye ko bagomba guhindura imikorere bakava mu nama zo muri sale bakajya mu baturage akaba ariho batangira izo nyigisho
Yagize ati “Ntabwo byumvikana ukuntu Akarere ka Musanze karwaza bwaki kandi ari ikigega cy΄Igihugu, barorora, bahinga ibirayi, imbuto, imboga ziba ziri mu mirima ,ikibazo kinini si abaturage ni abayobozi, ni muve mu nama zo mu masare mujye mu baturage no mu ngo zabo abe ariho mutangira izo nyigisho mubigishe gutegura indyo yuzuye kandi bafite isuku, nimubikora mutyo kenshi bizahindura imyumvire yabo kugabanya n΄umubare w΄aba bana bagifite imirire mibi ugabanuke”
Umuyobozi wungirije ushinzwe imibereho myiza y΄abaturage mu Karere ka Musanze Uwamariya Marie Claire nawe yemeza ko intego bari bihaye muri aya mezi atatu yo kugabanya iyi mibare y΄abana batayigezeho ariyo mpamvu bongeye guhura bakigira hamwe uko bahindura imikorere
Yagize ati “Nibyo koko uyu munsi dufite abana bagera kuri 451 bagaragaza imirire mibi muri bo 103 bari mu mirire mibi ikabije, muri aya mezi atatu ashize twari twihaye intego yo kugabanya iyi mibare ariko ntitwabigezeho, niyo mpamvu twongeye guhura ngo turebe ibyo twahindura muri aya mezi atatu yandi tugiyemo; aho twiyemeje gushyiraho amatsinda azajya akurikirana aba bana umunsi ku wundi bakaba nk΄ababyeyi babo ba Batisimu bakanigisha ababyeyi babo uko bategura indyo yuzuye bakanahabwa inyunganiramubiri”
Umuyobozi w΄umushinga SunAliance ufatanya n΄aka karere kurwanya imirire mibi Muhamyankaka Venuste avuga ko kuba izi ngamba bihaye zitaragezweho habaye uburangare agasaba ko byahinduka
Ati “Kuba intego twihaye zitaragezweho ni uburangare kuko iyo urebye mu mihigo n΄ingengo y΄imari mu Karere no mu Mirenge usanga bitarahawe umwanya munini; igisabwa rero ni uguhindura imikorere bikitabwaho; tukajya mu ngo z΄abaturage,mu miganda no mu bitangazamakuru tukahatanga ubu butumwa, ntekereza ko bikozwe neza aya mezi atatu ari imbere umusaruro waba mwiza”
Muri aba bana 451 bagaragayeho imirire mibi muri bo 103 bakagaragaza imirire mibi ikabije bari mu bitaro bikuru bya Ruhengeri aho bitabwaho n΄abaganga ku buryo bwihariye.
Kami Norbert


text:
Ahasaga mu 1740 hamenyekanye umunyakaragwekazi, akaba umupfumu n’umuvuzi w’ubuhanga buhanitse, wabayeho ku ngoma y’Umwami Kigeli III Ndabarasa.
Mu bitabo bitandukanye bandika ko yari umugabekazi w’ubwami bw’Urweya bwategekagwa na Biyoro, umuhungu we. Ubwami bwabo bwatewe na Kigeli Ndabarasa ahasaga mu 1740, yica umwami Biyoro, anyaga nyina Nyirabiyoro kuko yari umupfumu w’icyamamare, amujyana mu Rwanda ngo ajye amuhanurira.
Uyu mupfumu ni nawe wahanuriye Umwami Rwabugiri ko namara gutanga, ingoma izarwanirwa n’abahungu be babiri kandi koko byarabaye mu ntambara yiswe iyo “Ku Rucunshu” yahuje Musinga na Rutarindwa, bombi bari abahungu be.
Nyirabiyoro bivugwa ko yari afite ahantu hitaruye yanikaga imitsindo ye, kuri ubu aho hantu imyaka yose iciyeho ntabwo hajya hamera ibyatsi ndetse n’ikigerageje kuhamera kiruma.
Iyi mbuga ya Nyirabiyoro iherereye mu Karere ka Kayonza hagati y’umurenge wa Rukara n’umurenge wa Murundi.
Abaturage bavuga ko n’iyo imvura iguye hahita humuka ku buryo udashobora kuhabona hiretse amazi, ikindi ngo uhahinze ntabwo isuka yakwinjira mu butaka, urakubita igataruka.
Aka gace karimo imbuga ya Nyirabiyoro karitaruye, hakikijwe n’imisozi impande n’impande, kuhagera bigusaba kumanuka umwanya munini, ubundi ukagera ku butaka butajya bumeraho ibyatsi bivugwa ko ari ukubera uburozi Nyirabiyoro yahanikaga.
Ngo birashoboka cyane ko yatongereye ubwo butaka ku buryo budashobora kumeraho icyatsi na kimwe.
Imisozi ikikije imbuga ya Nyirabiyoro, umwe wahoze witwa mu Nyanga y’abarozi undi ukitwa mu Nyanga y’abacuranzi, ngo kuva kera aka gace ngo bararogaga cyane nk’uko abahatuye babyivugira.
Mpakaniye Boniface w’imyaka 64 yabwiye IGIHE ko kuva akiri muto yabwirwa n’ababyeyi ko impavu kariya gace katameraho ibyatsi ari ukubera ko ariho Nyirabiyoro yanikaga imitsindo ye.
Ati “Icyo nzi ku mbuga ya Nyirabiyoro ba data bajyaga batuganirira ko ariho yanikaga imitsindo ye, abandi bakavuga ko atari imitsindo ahubwo ari ibirozi yahanikaga byatumye ahatongera ku buryo hatakwigera hamera ibyatsi.”
Yakomeje avuga ko uretse Nyirabiyoro, muri aka gace hakunze gutura abarozi ngo ku buryo no mu 1970 hari hakiri ibisigisigi by’abantu barogaga cyane bakihatuye. Ngo abuzukuruza babo basubiye kuba Tanzania.
Kadaga Mariya w’imyaka 97 we yabwiye IGIHE ko yashatse muri aka gace agasanga bavuga ko Nyirabiyoro yari umurozi ukomeye cyane, ko aho yabwanikaga hadateze kumera ibyatsi.
Ati “Nshaka inaha nasanze bavuga Nyirabiyoro, ubundi yageze inaha ahunga nyuma y’igitero cyari kigabwe iwabo mu Karagwe ahungira mu Rwanda hakurya aha. Ubufindo bwe rero ni nk’ubwa Ruganzu ntabwo wapfa kubumenya neza.”
“Benshi babivuga ukwinshi ndetse na ba data wasangaga babivuga ukwinshi, gusa bose icyo bahurizaho ni uko hariya ariho yanikaga imitsindo ye. Nkiri muto hari n’imiryango yari ituye hano bajyaga batubwira ko imukomokaho.”
Kadaga avuga ko uko imyaka igenda ishira abaturage bagenda bahamenyera cyane.
Ati “Ubundi kera twe ntabwo twajyaga tuhegera no mu nkengero ntabwo twahahingaga kuko batubwiraga ko harindwaga n’inzoka nini cyane nubwo ntayibonye, ariko ubu abantu basigaye bahinga mu nkengero ntakibazo, inzoka batubwiraga menya itakihaba.”
Benshi mu batuye muri aka gace usanga batinya kuhajya ndetse hari n’abatinya kuhahagarara ngo bitazabakukiramo.
Abaturage bamwe na bamwe bavuga ko aha hari itongo rya Nyirabiyoro nk'uko babibwiwe n'ababyeyi babo
Imbuga ya Nyirabiyoro ipima metero hafi 30 mu burebure na metero hafi 15 mu bugari
Aha hantu hari ubutaka bwumagaye cyane ku buryo butameraho ibyatsi
Nta cyatsi wahabona, ntihashobora no guhingwa
Kadaga Mariya w'imyaka 97 avuga ko yakuze bamubwira ko kariya gace impamvu katameramo ibyatsi ari uko Nyirabiyoro yahanikaga imitsindo ye
Mpakaniye Biniface w'imyaka 64 nawe yemeza ko yakuze areba imbuga ya Nyirabiyoro ariko atigeze abona hamera ibyatsi
N'iyo uri ku gasozi hejuru uba ureba iyo mbuga neza


text:
Kwica umuntu ku ruhande rumwe ni uburwayi bwo mu mutwe – Dr Iyamuremye
Mu Rwanda kimwe no mu bindi bihugu byo hanze hakunze kugaragara ikibazo k’ihohoterwa rimwe na rimwe riganisha ku bwicanyi hagati mu bagize umuryango by’umwihariko abashakanye bapfa imitungo.
Dr. Jean Damascene Iyamuremye inzobere mu burwayi bwo mu mutwe
Muri aya makimbirane umugabo ashobora kwambura ubuzima uwo bashaka, n’umugore ni uko. Hari nubwo umwana yambura ubuzima ababyeyi, cyangwa umubyeyi akabwambura umwana. Iyo ubitekereje ushobora kwibaza amaherezo yabyo ngo ni ayahe? Biterwa n’iki?
Abantu benshi babifata nk’igikorwa cy’ubunyamaswa iyo bumvise ko ikiremwa muntu yambuye ubuzima mugenzi we.
savorplus.rw yaganiriye n’inzobere mu bijyanye n’ubuzima bwo mu mutwe, Dr. Jean Damascene Iyamuremye umuyobozi w’agashami gashinzwe indwara zo mu mutwe, avuga ko umuntu kwica uwo bashakanye ku ruhande rumwe ari uburwayi bwo mu mutwe ariko ku rundi ruhande ngo umuntu abikora abigambiriye.
Dr.Jean Damascene ati “Hari igihe bigera umuntu ubwenge bukayoba, cyangwa se ugasanga bugiye ahandi. Hari igihe umuntu yiyanga akanga n’abandi kandi kubanga bivuga ko anagira n’imitekerereze itari myiza, bishobora kumuviramo kwica umuntu.”
Iyi nzobere ivuga ko iyo umuntu ashatse kwica undi bivuze ko na we ubwe ashobora no kwiyica. Hari abantu batihanganira icyo yise “Frustration” aho akantu gatoya gashobora kubabaza umuntu bigatuma yakwica undi nta nimpamvu ifatika ihari, uretse imitekerereze y’uwo muntu isa naho idakuze cyane.
Dr. Jean Damascene ati “Njyewe nayita ko ari iy’ubwana (imitekerereze). Aho umuntu agera ahantu akagira ibitekerezo bimusubiza ibwana, icyo gihe ntabona n’ingaruka ishobora kubaho na nyuma y’aho ngaho.”
Umuntu ashobora kwica undi atanabitekereje
Dr. Jean Damascene avuga ko hari igihe umuntu afatwa n’ibyo bita “automatism” , hanyuma akaba ashobora no kwica umuntu atabitekereje.
Ati “Hari “Hallucination auditive” cyangwa se amajwi anakubwira ati “ica kanaka”, hari amajwi agenda akubaza ati “weho uri iki? Ko ntacyo uricyo!”, ugasanga noneho wabaye ubusa, iyo uri ubusa ugerageza noneho kwirwanaho, hari ayo majwi ashobora kugutegeka, iyo ugize ubwo burwayi.
Sinzi niba ari muri ubwo buryo abantu bashobora kwica abo bashakanye, ariko birashoboka ko umuntu ashobora no gufatwa n’uburwayi bwo mu mutwe akica umuntu bari kumwe, ariko hariho n’umuntu ushobora kuva ahantu, akaza mu cyumba akica umuntu abitewe nubwo burwayi bwo mu mutwe, ibyo ni “hallucination”.
Dr. Jean Damascene avuga ko iyo umuntu yishe agira ikibazo cyo mu mutwe, ariko ngo niba umuntu agize imyitwarire idasanzwe ntabwo ari ngombwa bihita byitwa uburwayi bwo mu mutwe, kuko ngo n’ubugizi bwa nabi bubaho.
Agira ati “Akenshi iyo habaye ibibazo nk’ibyo abantu bibwira ko umuntu abikoze kubera ko arwaye mu mutwe, nabyo birashoboka ariko akenshi hari igihe umuntu ashobora kubikora kubera ko hari ibintu atinya. Umuntu ashobora kubikora kubera ko afite uburakari bwinshi, bugatuma akora n’ibyo atatekereje atari ngombwa ko arwaye mu mutwe.”
Umuntu ni mugari
Dr. Jean Damascene avuga ko Umuntu ari mugari, kuko kwica umuntu na none ngo bishobora guterwa n’ukuntu uwo muntu yabayeho, n’ukuntu yubatse.
Ati “Uko tudasa ku mubiri ni nako tudasa no ku bitekerezo ha handi imbere, birashoboka ariko ntabwo ari ngombwa ko umuntu yaba arwaye mu mutwe.
Akomeza agira ati “Na ‘depression’ yatuma umuntu yica undi, na ‘psycho-disorders’ (uruhuri rw’ibibazo byo mu mutwe) nayo yatuma umuntu yica undi. Za “hallucination” zishobora gutuma umuntu yica undi, ariko ushobora kwiyanga cyangwa ukanga Isi, bikaba byatuma unica n’umuntu wakundaga.”
Kuri iyi ngingo hari abantu benshi bishe abana babo, kuko mu byo yari yapanze yari kubanza akica abo akunda, na we akiyica nyuma. Wenda hari igihe bamuvumbura ko amaze kwica abantu, wenda we ntabone uko yiyica agafatwa, ngo icyo gihe biba byaturutse kuri ubwo burwayi, “hallucination” zigutegeka gukora ibibi.
Hari izindi ndwara zituma ukora ibibi kubera ko warwaye indwara ituma wiyanga ndetse inatuma wanga ibintu byose biriho.
Indwara zituma wanga ikintu cyose kiza, nka “trouble de la personalite anti-sociale” harimo no kwica abantu benshi “tueur en serie” na byo bibaho.
Umuntu yitwara uko yabayeho
Umuntu yitwara uko yabayeho, icyiza ni uko hagomba kubungabungwa ubuzima bwa bantu kuva akivuka.
Dr. Jean Damascene ati “Turamutse tugize umuntu uvuka ahantu heza, mu bitekerezo byiza, ashobora gukura neza afite ibitekerezo byiza kandi akanakora neza. Ntitukajye tureba umubiri gusa ahubwo tujye tureba n’igice kitagaragara tukibungabunge kugeza umuntu apfuye.”
Iyi nzobere ivuga ko ibyiza umuntu kuva akivuka ubuzima bwo mu mutwe bugomba kwitabwaho.
Nk’umubyeyi aramutse ahozwa ku nkeke mu gihe atwite umwana, mu gihe abyaye uwo mwana agakomeza guhozwa ku nkeke, akaba mu ihohotera, amaherezo na we ngo akura ahohoterana.
Dr. Jean Damascene avuga ko abantu bagakwiye kurebera ku buzima bwose bw’umuntu aho kugira ngo barebe umuntu igihe yakoze ibintu bibi gusa.


text:
Rutsiro : Imirenge itatu ya mbere yashimwe, ine ya nyuma isabwa kwikubita agashyi
Ubuyobozi bw’akarere ka Rutsiro bwashimiye imirenge itatu ya mbere yahize iyindi mu kwesa imihigo y’umwaka wa 2012/2013, buboneraho no gusaba imirenge ine yaje mu myanya ya nyuma gukosora ibitaragenze neza kugira ngo na bo mu myaka iri imbere bazabashe kwitwara neza.
Imirenge yashimiwe uburyo yitwaye mu mihigo y’umwaka ushize ni imirenge ya Kivumu, Mukura n’umurenge wa Boneza.
Imirenge ya Mushubati, Kigeyo, Murunda na Mushonyi yasabwe kwikubita agashyi kuko yaje mu myanya y’inyuma, ikabona n’amanota ari munsi ya 80%.
Umurenge uza ku isonga ni Kivumu n’amanota 90,1%, ugakurikirwa na Mukura yabonye amanota 87.8%, ku mwanya wa gatatu hakaba haraje umurenge wa Boneza n’ amanota 87,5.
Umurenge wa Manihira waje ku mwanya wa kane, Nyabirasi ku mwanya wa gatanu, Ruhango ku mwanya wa gatandatu, umurenge wa Gihango uza ku mwanya wa karindwi, Musasa ku mwanya wa munani, Rusebeya ku mwanya wa cyenda, Mushubati ku mwanya wa cumi, Kigeyo ku mwanya wa cumi na rimwe, Murunda ku mwanya wa cumi na kabiri, umurenge wa Mushonyi uza inyuma ku mwanya wa cumi na gatatu.
Imirenge itatu ya mbere yashyikirijwe ikimenyetso cy’ishimwe hiyongeraho n’ibihembo bitandukanye. Umurenge wa mbere wongereweho igihembo cy’amafaranga ibihumbi 100, umurenge wabaye uwa kabiri uhabwa igihembo cy’ibihumbi 50, umurenge wa gatatu na wo uhabwa amafaranga ibihumbi 30.
Ibaye inshuro ya kane umurenge wa Kivumu uza ku isonga wikurikiranya mu kwesa imihigo. Umunyamabanga nshingwabikorwa w’umurenge wa Kivumu, Gakuru Innocent yavuze ko kuba baje ku mwanya wa mbere mu kwesa imihigo y’umwaka ushize babyakiriye neza, ndetse ngo byabashimishije.
Ati “nta rindi banga rikomeye, usibye gukorera hamwe nk’abakozi ndetse n’izindi nzego dukorana zose, hanyuma tukegera abaturage tukabyumva kimwe, ibyo tugomba gushyira mu bikorwa bigashyirwa mu bikorwa twabyumvikanyeho n’abaturage.â€
Mu murenge wa Kivumu, ibyo bakoze byatumye baza ku mwanya wa mbere ni byinshi ariko zimwe mu ngero zitangwa n’umuyobozi w’umurenge ngo ni nka gahunda yo guhuza ubutaka, bagahinga igihingwa kimwe kandi bagakoresha ifumbire.
Igikorwa cyo kubaka ibyumba by’amashuri y’uburezi bw’ibanze bw’imyaka 9 na 12 na cyo ngo bagikoze neza kandi bakirangiza hakiri kare ku bufatanye bw’abayobozi n’abaturage ku buryo na cyo yumva ari kimwe mu byabahesheje amanota.
Hifujwe ko umuco wo kurushanwa mu mihigo ugomba kumanuka ukagera no mu tugari, mu midugudu ndetse no mu ngo.


text:
Umuhanzikazi wo muri Afurika Y’Epfo uzwi ku mazina ya Zodwa Wabantu wamenyekanye cyane kubera imyambarire ye idasanzwe ku rubyiniro aho abyina yambaye imyenda igaragaza imyanya ye y’ibanga yiguriye isanduku azahambwamo.
Ubusanzwe yitwa Zodwa Rebecca Libram, uyu mukobwa uvuka muri Afurika y’Epfo yamenyekanye mu buhanzi bwe ku kuba atajya yambara ikariso iyo agiye ku rubyiniro ndetse mu mbyino ze akaba akora ibishoboka byose aho yataramiye hose akerekana imyanya ye y’ibanga abitabiriye ibirori.
Mu mwaka w’2017, Perezida wa Zimbabwe yigeze kwirukana Zodwa ubwo yari agiye gutaramira muri Zimbabwe avuga ko umukobwa ujya ku rubyiniro yambaye ubusa adakwiye gutaramira abanyagihugu be kuko ari ugushyigikira ingeso mbi. Ibi kandi byamubayeho mu mwaka w’2018 muri Zambia aho yagombaga gutaramira i Lusaka mu gitaramo cyo kumurika umuzingo w’umwe mu bahanzi b'aho maze akabinyuza ku mbuga nkoranyambaga ze avuga ko atazambara ikariso kandi ko atitaye ku bo bizabangamira. Ibyo rero byatumye no muri Zambia yirukanwa ntiyahataramira.
Abinyujije ku mbuga nkoranyambaga ze rero zirimo Instagram, Zodwa Wabantu yagaragaje amafoto ari kugura isanduku ndetse ajyamo aripima ayiherekeresha amagambo atandukanye agaragaza ko ari kwitegura cyane urupfu rwe ku buryo igihe azapfira umuryango we utazagorwa no kumushyingura.
Ku ifoto ya mbere yashyizeho yagize ati “Urupfu. Abirabura baterwa ubwoba no kuvuga ku rupfu. Isanduku yanjye nyiguze ibihumbi Ijana na mirongo itanu (150,000). Ese uriteguye cyangwa umuryango wawe uzagorwa na byose? Sinshaka ko bazavuga ngo Zadwa Wabantu yari icyamamare none dore ubu babuze amafaranga yo kumushyingura.”
Zodwa Wabantu yagaragaje ko ibi abikoze ngo umuryango we utazasekwa napfa
Nyuma y’iyo foto, Zodwa yashyizeho amashusho amugaragaza amaze guhitamo isanduku ifite ibara rya Gold nziza rwose, ari kuvugana n’uzicuruza amubaza niba ashobora kujyamo akipima akareba niba azakwirwamo maze uwo mugabo arabimwemerera. Zodwa agaragara ajyamo akaryamamo agaragaza akanyamuneza mu maso he. Iyo video iherekezwa n’amagambo agaragaza ko ku birabura ibyo ari gukora bifatwa nka kirazira.
Ifoto ya nyuma Zodwa yashyizeho aryamye neza mu isanduku, yambaye amadarubindi, yayiherekeje amagambo acecekesha abantu anabifuriza gukomeza kugira icyumweru cyiza. Abafana be batunguwe cyane n’ibyo yakoze kuko ari ibidasanzwe ndetse abenshi bagaragaje ko batabyishimiye. Ama South African Rand 150,000 tuyashyize mu manyarwanda angana na 9,996,878.13 Rwf. Ubwo ni Miliyoni Icyenda n'ibihumbi magana acyenda na mirongo icyenda na bitandatu na magana inani mirongo irindwi n'umunani by'amanyarwanda.
Yipimye isanduku ye acecekesha abantu
Muri kwibaza ikibazo uyu muhanzikazi afite, niba ashaje cyane ku buryo yitegura gupfa vuba cyagwa ikindi? Aha turagira ngo tubamare impungenge, Zodwa nta n’ubwo arwaye na gato!


text:
Kuri uyu wa kabiri taliki 09 Ukwakira, mu gace ka Kagoshima mu Buyapani ubwo urusamagwe rwo mu bwoko bw’umweru basangaga rwakomerekeje bikomeye uyu murinzi bakamujyana kwa muganga igitaraganya.
Nk’uko Paris Match dukesha iyi nkuru yabyanditse, ngo uyu murinzi wa pariki igisamagwe cyamuteye aho yararaga kiramukomeretsa cyane. Abatabazi ngo bahageze batinzeho bamusanga hasi yakomeretse cyane.
Uyu warindaga Pariki ya Hirakawa iherereye mu gace ka Kagoshima mu Buyapani ni Akira Furusho wari ufite imyaka 40.
N’ubwo bagerageje kumugeza kwa muganga igitaraganya byarangiye Furusho atakaje ubuzima kuko abaganga batabashije gutabara ubuzima bwe.
Si ubwa mbere inyamaswa zihitanye abazitaho kuko hirya no hino ku isi kuko no mu Rwanda byigeze kubaho ubwo inkuri yahitanaga ushinzwe kuyitaho.


text:
Gakenke : Ibarura ry’abantu biga mu masomero rizafasha gushyiraho politiki y’amasomero
Umuyobozi w’uburezi kuri bose (CapFA) ku rwego rw’igihugu atangaza ko ibarura ry’abantu bakuru biga gusoma, kwandika no kubara rizafasha mu gutegura politiki izagenga ayo mashuri. Ibyo yabigarutseho mu mahugurwa y’abakozi bashinzwe uburezi mu mirenge ya Gakenke na Rulindo.
Muri ayo mahugurwa y’umunsi umwe yabaye tariki ya 24/04/2012, Rutungisha Erneste ukora mu ishami ry’ishyinguramibare mu Kigo gishinzwe Uburezi yasabye abakozi bashinzwe uburezi mu mirenge kuzuza neza amafishi y’ ibarura ry’amasomera kandi no kuyashyikiriza ubuyobozi bw’uburezi bw’akarere ku gihe.
Iryo barura riteganyije kuzaba hagati ya tariki ya 07-18/04/2012 rigamije kumenya umubare w’abantu batangiye kwiga gusoma, kwandika no kubara mu mwaka wa 2012, imiterere y’amasomero, gukora gahunda ihoraho y’amasomero no kumenya urwego rw’abarimu bayigishamo bafite.
Marengo Jeanine ukuriye gahunda y’uburezi kuri bose ku rwego rw’igihugu asobanura ko imibare y’abantu biga mu masomero gusoma, kwandika no kubara izashingirwaho hategurwa politiki ihoraho y’amasomero mu gihugu.
Yongeraho ko ibarura nk’iryo rizajya rikorwa buri mwaka mu rwego rwo kugira imibare mu burezi bw’abantu bakuru.